open-index/open-wikipedia-markdown huggingface dataset:
ইলা ঘোষ

ইলা ঘোষ (২৪ জুলাই ১৯৩০ - ১১ ডিচেম্বৰ ২০১৯) এগৰাকী মেকানিকেল ইঞ্জিনীয়াৰ আৰু বাংলা অভিযান্ত্ৰিক মহাবিদ্যালয়ৰ প্ৰথমগৰাকী মহিলা প্ৰাক্তন ছাত্ৰী। 

## প্ৰাৰম্ভিক জীৱন আৰু শিক্ষা
ইলা মজুমদাৰৰ জন্ম হৈছিল ১৯৩০ চনত পূব বংগৰ ফৰিদপুৰ জিলাৰ মাদাৰীপুৰ গাঁৱত। তেওঁ ছয়গৰাকী ভগ্নী আৰু দুজন ভাতৃৰ ভিতৰৰে এগৰাকী আছিল। তেওঁৰ পিতৃ যতীন্দ্ৰ কুমাৰ মজুমদাৰ এগৰাকী উপ-দণ্ডাধীশ আছিল আৰু মাতৃ আছিল গৃহিণী। সৰুৰে পৰাই অভিযান্ত্ৰিকতাৰ প্ৰতি তেওঁৰ আগ্ৰহী আছিল।১৯৪৫ চনত পৰিয়ালটো কলিকতালৈ যোৱাৰ পূৰ্বে পশ্চিম বংগলৈ স্থানান্তৰিত হৈছিল। তেখেতে বংগ অভিযান্ত্ৰিক মহাবিদ্যালয়ত পঢ়িবলৈ নামভৰ্তি কৰিছিল, য’ত তেওঁৰ শ্ৰেণীত কেৱল মাত্ৰ এগৰাকীহে মহিলা আছিল। ২০০৮ চনত *দ্য টেলিগ্ৰাফ* (ভাৰত)ত দিয়া এক সাক্ষাৎকাৰত তেওঁ কয় যে "গোটেই বেটচটোত অইন এগৰাকী মহিলাও আছিল। প্ৰথমতে ল'ৰাবোৰ স্তম্ভিত হৈছিল, কিন্তু শীঘ্ৰেই আমি ভাল বন্ধু হৈ পৰিছিলোঁ। ক্ৰিকেট মেচত বিলাকত তেওঁলোকৰ লগত আমি আড্ডা মাৰি কৌতুক কৰি তেওঁলোকক উৎসাহিত কৰিছিলো।" তাৰ বাবে আমি কেতিয়াও অস্বস্তি অনুভৱ কৰা নাছিলো।"  তেওঁৰ সতীৰ্থ মহিলা ছাত্ৰীগৰাকীয়ে এবছৰৰ পিছত মহাবিদ্যালয় ত্যাগ কৰিছিল, যাৰ ফলত তেওঁ মহাবিদ্যালয়খনৰ পৰা স্নাতক হোৱা প্ৰথমগৰাকী মহিলা হিচাপে পৰিগণিত হৈছিল।তেওঁ ১৯৫১ চনত স্নাতক ডিগ্ৰী লাভ কৰিছিল।

## কৰ্মজীৱন
স্নাতকোত্তৰ প্ৰশিক্ষণৰ বাবে, তেওঁ গ্লাছগোস্থিত কোম্পানী বাৰ আৰু ষ্ট্ৰাউডৰ বাবে কাম কৰিবলৈ যুক্তৰাজ্য ভ্ৰমণ কৰিছিল। ভাৰতলৈ উভতি আহি তেওঁ ডেৰাডুনৰ এটা অস্ত্ৰ-শস্ত্ৰৰ কাৰখানাত কাম কৰিছিল। তাৰ পিছত তেওঁ ১৯৫৫ চনত দিল্লী পলিটেকনিকত প্ৰবক্তাৰ পদ গ্ৰহণ কৰিছিল।বিবাহৰ পিছত, তেওঁ কলিকতালৈ ঘূৰি যায়। য'ত তেওঁ মৰাপাট প্ৰযুক্তিবিদ্যা প্ৰতিষ্ঠানৰ প্ৰবক্তা হৈছিল। আৰু তাৰ পিছত গৰিয়াহাট ৰোডৰ মহিলা পলিটেকনিকৰ অধ্যক্ষ হয়। ১৯৮৫ চনত ইউনেস্কোৱে বাংলাদেশৰ ঢাকাত মহিলা পলিটেকনিক স্থাপনৰ বাবে তেওঁৰ সৈতে যোগাযোগ কৰিছিল।

১৯৬৭ চনত যুক্তৰাজ্যৰ কেম্ব্ৰিজত অনুষ্ঠিত হোৱা দ্বিতীয়খন আন্তঃৰাষ্ট্ৰীয় মহিলা অভিযন্তা আৰু বিজ্ঞানী সন্মিলনত তেওঁ অংশগ্ৰহণ কৰিছিল।

শিৱপুৰৰ গ্ল’বেল এলুমনি এছ’চিয়েশ্যন অৱ বেংগলী ইঞ্জিনিয়াৰিং এণ্ড চাইন্স ইউনিভাৰ্চিটিৰ সৈতে হোৱা এক সাক্ষাৎকাৰত তেওঁৰ কেৰিয়াৰত সন্মুখীন হোৱা লিংগ পক্ষপাতিত্বৰ বিষয়ে কৈছিল :

"অৱশ্যে, মই মোৰ পেছাদাৰী জীৱনত সকলো সময়তে লিংগ পক্ষপাতিত্বৰ সন্মুখীন হৈ আহিছো। মই ভাবো সমাজৰ মানসিকতা সলনি কৰিবলৈ দীঘলীয়া সময়ৰ প্ৰয়োজন হ'ব, আৰু ইয়াক সহ্য কৰাৰ বাহিৰে আন কোনো উপায় নাই।কিন্তু কিছুমান সৰু সুৰা অজুহাত দেখুৱাই বাছনি নাইবা পদোন্নতিৰ সময়ত যে এগৰাকী মহিলাই সঠিক স্থান দিয়া নহয়,সেই কথাটোৱে দুখ দিয়ে।কিয়নো তেওঁলোকে ভাবে যে, মহিলাগৰাকী পুৰুষসকলৰ বছ হ'ব নোৱাৰে। মহিলাগৰাকীয়ে এই কথাটো সহি থাকিবলৈ বাধ্য হয়।" 

## ব্যক্তিগত জীৱন
১৯৫৯ চনত বিবাহ পাশত আৱদ্ধ হৈ ইলা মজুমদাৰে তেওঁৰ স্বামীৰ উপাধি গ্ৰহণ কৰিছিল। ১৯৬০ চনত দম্পতীটিৰ এটা পুত্ৰ সন্তান হৈছিল। ১৯৬৩ চনত এগৰাকী কন্যা সন্তান জন্ম হৈছিল যদিও কন্যা সন্তানটি মৃত বুলি তেওঁলোকে গম পাইছিল। তেওঁৰ দ্বিতীয় পুত্ৰ সন্তানৰ ১৯৬৭ চনত জন্ম হৈছিল।
## তথ্যসূত্ৰ

শ্ৰেণী:ভাৰতীয় নাৰী
শ্ৰেণী:ভাৰতীয় মহিলা অভিযন্তা
শ্ৰেণী:অভিযন্তা
শ্ৰেণী:বিংশ শতিকাৰ মহিলা অভিযন্তা
শ্ৰেণী:বিংশ শতিকাৰ ভাৰতীয় মহিলা বিজ্ঞানী
স্নেহা সোৰেন

স্নেহা সোৰেন (জন্ম ২০০১) ভাৰতৰ এগৰাকী মহিলা ভাৰোত্তোলনকাৰী। অষ্ট্ৰেলিয়াৰ গোল্ড কোষ্টত অনুষ্ঠিত হোৱা ২০১৭ চনৰ কমনৱেলথ ভাৰোত্তোলন চেম্পিয়নশ্বিপত তেওঁ প্ৰথম আন্তঃৰাষ্ট্ৰীয় পদক লাভ কৰাৰ লগতে ২০২৩ চনৰ নেশ্যনেল গেমছত ব্ৰঞ্জৰ পদক লাভ কৰিছিল। ইয়াৰ বাবে ওড়িশা চৰকাৰৰ পৰা সোৰেনে একলব্য বঁটা লাভ কৰিছিল।

## ব্যক্তিগত জীৱন
বেতনোটিৰ সমীপৰ ওড়িশাৰ ময়ূৰভঞ্জৰ শিখৰঘাটত বাদা আৰু ছীতা সোৰেনৰ ঘৰত স্নেহা সোৰেনৰ জন্ম হৈছিল। 

তেওঁ কৃষ্ণ চন্দ্ৰপুৰ নিউ গভৰ্ণমেণ্ট হাইস্কুলৰ পৰা স্কুলীয়া শিক্ষা আৰু শ্ৰীৰাম চন্দ্ৰ ভঞ্জ জুনিয়ৰ কলেজ ৰগধা ময়ূৰভঞ্জৰ পৰা মাধ্যমিক শিক্ষা সম্পূৰ্ণ কৰিছিল। 

কৃষ্ণ চ্নাদ্ৰপুৰ নিউ গভৰ্ণম হাইস্কুলৰ পৰা স্কুলীয়া শিক্ষা আৰু শ্ৰীৰাম চন্দ্ৰ ভাঞ্জ জুনিয়ৰ কলেজ ৰাগধ ময়ূৰভঞ্জৰ পৰা ইণ্টাৰমিডিয়েট সম্পূৰ্ণ কৰে। তেওঁ স্নাতক ডিগ্ৰীৰ বাবে বৰ্তমান কলিংগ ইনষ্টিটিউট অৱ ইণ্ডাষ্ট্ৰিয়েল টেকন’লজিত অধ্যয়ন কৰি আছে।
## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:চাঁওতালি লোক
শ্ৰেণী:ভাৰতীয় মহিলা ভাৰোত্তোলক
শ্ৰেণী:ভাৰতীয় নাৰী
শ্ৰেণী:ওড়িশাৰ ভাৰোলোত্তক
শ্ৰেণী:ক্ৰীড়াবিদ
শ্ৰেণী:চাঁওতালি ব্যক্তি
লুইস মৰাণ্ডী

**লুইস মৰাণ্ডী** ভাৰতীয় জনতা পাৰ্টিৰ এগৰাকী ৰাজনীতিবিদ। তেওঁ ঝাৰখণ্ড চৰকাৰৰ কেবিনেট মন্ত্ৰী আৰু সংখ্যালঘু কল্যাণ, সমাজ কল্যাণ, মহিলা আৰু শিশু উন্নয়ন আদিৰ দৰে কেইবাটাও দপ্তৰৰ মন্ত্ৰী আছিল।

ঝাৰখণ্ড ভাৰতীয় জনতা পাৰ্টিৰ তেওঁ একমাত্ৰ জনপ্ৰিয় মহিলা নেত্ৰী। ঝাৰখণ্ড ভাৰতীয় জনতা পাৰ্টিৰ বাবে তেওঁ বিভিন্ন গুৰুত্বপূৰ্ণ ভূমিকা গ্ৰহণ কৰিছিল। ইয়াৰ পূৰ্বে ঝাৰখণ্ড ভাৰতীয় জনতা পাৰ্টিৰ মহিলা শাখাৰ সভানেত্ৰী হিচাপে তেওঁ ঝাৰখণ্ড মহিলা আয়োগৰ সদস্যও আছিল। 

ঝাৰখণ্ডৰ বিভিন্ন মহাবিদ্যালয়ত চাঁওতালি বিষয়ত তেওঁ বক্তৃতা প্ৰদান কৰি আহিছে। ২০০৯ চনৰ ঝাৰখণ্ড বিধানসভা নিৰ্বাচনত ডুমকা বিধানসভাৰ ভাৰতীয় জনতা পাৰ্টিৰ তেওঁ প্ৰাৰ্থী আছিল। তেওঁ ঝাৰখণ্ডৰ মুখ্যমন্ত্ৰী আৰু ঝাৰখণ্ড মুক্তি মৰ্চাৰ শীৰ্ষস্থানীয় নেতা শিবু সোৰেনৰ পুত্ৰ হেমন্ত সোৰেনৰ হাতত প্ৰায় ৩০০০ ভোটত পৰাজিত হৈছিল। 

ৰাজনাথ সিঙৰ দলত ২০১২ চনত বিজেপিৰ ৰাষ্ট্ৰীয় সম্পাদক হিচাপে তেওঁৰ অন্যতম বৃহৎ ভূমিকা আছিল। ২০১৪ চনৰ জুনমাহৰ সংসদীয় নিৰ্বাচনত বিজেপিৰ অভ্যন্তৰীণ ৰাজনীতিৰ বাবে তেওঁ সেই নিৰ্বাচনত ডুমকাৰ পৰা টিকট লাভ কৰিব নোৱাৰিলেও, তেওঁ ঝাৰখণ্ডৰ পৰা ১৪খন আসনৰ ভিতৰত ১২খন আসন জিকি এক গুৰুত্বপূৰ্ণ ভূমিকা পালন কৰিছিল। 

২০১৪ চনৰ ঝাৰখণ্ড বিধানসভাৰ নিৰ্বাচনত ঝাৰখণ্ডৰ মুখ্যমন্ত্ৰী আৰু ঝাৰখণ্ড মুক্তি মৰ্চাৰ শীৰ্ষস্থানীয় শিবু সোৰেনৰ পুত্ৰ হেমন্ত সোৰেনক তেওঁ ৫২৬২টা ভোটত পৰাস্ত কৰে আৰু ঝাৰখণ্ডৰ ৰাজনীতিৰ অন্যতম শক্তিশালী নেতা হিচাপে পৰিগণিত হয়। 

বৰ্তমান তেওঁ বিজেপি নেতৃত্বাধীন ঝাৰখণ্ড চৰকাৰৰ কেবিনেট মন্ত্ৰী হোৱাৰ উপৰিও ঝাৰখণ্ড চৰকাৰৰ অন্তৰ্গত চাওঁতাল পৰগান সংমণ্ডলক প্ৰতিনিধিত্ব কৰি আছে।
## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:ঝাৰখণ্ডৰ ৰাজনীতিত মহিলা
শ্ৰেণী:ঝাৰখণ্ডৰ ৰাজ্যিক কেবিনেট মন্ত্ৰী
শ্ৰেণী:ঝাৰখণ্ডৰ পৰা ভাৰতীয় জনতা দলৰ ৰাজনীতিবিদ
শ্ৰেণী:একবিংশ শতিকাৰ ভাৰতীয় মহিলা ৰাজনীতিবিদ
শ্ৰেণী:চাঁওতালি ব্যক্তি
ডগৰ টুডু

**ডগৰমণি টুডু** হৈছে এগৰাকী ভাৰতীয় চাঁওতালি চলচ্চিত্ৰ অভিনেত্ৰী আৰু গায়িকা। তেওঁ চাঁওতালি আৰু বাংলা গীতত কণ্ঠদান কৰে। বৰ্তমান তেওঁ *ট্ৰাইব টিভি*ৰ বাতৰি পৰিৱেশক হিচাপে কাম কৰি আছে। দ্বাদশ দাদাচাহেব ফাল্কে চলচ্চিত্ৰ মহোৎসৱত "আশা" ছবিত অভিনয় কৰাৰ বাবে তেওঁ শ্ৰেষ্ঠ অভিনেত্ৰীৰ বঁটা লাভ কৰে।

## জীৱনী
১৯৯৮ চনৰ ১৮ মে’ত ভাৰতৰ পশ্চিম বংগৰ পুৰুলিয়া জিলাত ডগৰ টুডুৰ জন্ম হৈছিল। তেওঁ এগৰাকী চাঁওতালি অভিনেত্ৰী, চাঁওতালি আৰু বাংলা ভাষাৰ কণ্ঠশিল্পী আৰু গীতিকাৰ। তেওঁ পাশ্চাত্য সংগীত, ভাৰতীয় শাস্ত্ৰীয় সংগীত আৰু চাঁওতালি পৰম্পৰাগত গীত পৰিবেশন কৰে। তেওঁৰ প্ৰকৃত নাম ডগৰমণি টুডু। তেওঁ ৰাণীবন্ধ বালিকা উচ্চ মাধ্যমিক বিদ্যালয়ত অধ্যয়ন কৰিছিল।

## তথ্য সংগ্ৰহ

শ্ৰেণী:ভাৰতীয় অভিনেত্ৰী
শ্ৰেণী:চাঁওতালি ব্যক্তি
জাহ্নু হান্সদা

**জাহ্নু হান্সদা** (ইংৰাজী: Jhano Hansdah; জন্ম: ২৪ অক্টোবৰ ১৯৭৫) এগৰাকী ভাৰতীয় মহিলা কম্পাউণ্ড আৰ্চাৰ (ধনুৰ্বিদ)। তেওঁ ভাৰতৰ জাতীয় দলৰ হৈ খেলে। ২০১৩ চনৰ বিশ্ব আৰ্চাৰী চেম্পিয়নশ্বিপত তেওঁ অংশগ্ৰহণ কৰিছিল।

“বিশ্ব আৰক্ষী আৰু অগ্নিনিৰ্বাপক বাহিনীৰ আৰ্চাৰী প্ৰতিযোগিতা”ত ২০১২ চনৰ পৰা ২০১৫ চনলৈ জাহ্নু হান্সদা একেৰাহে তিনিবাৰকৈ চেম্পিয়ন হৈছিল। তেওঁ ১৫০ টাতকৈও অধিক ৰাষ্ট্ৰীয় আৰু আন্তঃৰাষ্ট্ৰীয় খিতাপ লাভ কৰিছে আৰু টাটানগৰ ৰেলৱে আৰক্ষীৰ পৰিদৰ্শক হিচাপে নিযুক্তি পাইছে।

## তথ্য সংগ্ৰহ

শ্ৰেণী:ভাৰতৰ ক্ৰীড়াবিদ
শ্ৰেণী:চাঁওতালি ব্যক্তি
শ্ৰেণী:মহিলা খেলুৱৈ
মাইনা টুডু

**মাইনা টুডু** () এগৰাকী ভাৰতীয় চাঁওতালি ভাষাৰ লেখিকা আৰু ওড়িশাৰ গৃহিণী।২০১৭ চনত তেওঁ যুৱ পুৰস্কাৰ লাভ কৰিছিল। 

## জীৱনী
টুডু চাঁওতালি ভাষাৰ এগৰাকী স্নাতক। তেওঁৰ কবিতা সংকলন *মাৰ্ছাল দহৰৰ* বাবে ২০১৭ চনত টুডুৱে যুৱ পুৰস্কাৰ সন্মান লাভ কৰিছিল।

টুডুৱে *ওল চিকি আদা গাবান*ও লিখিছিল।
## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:চাঁওতালি লেখিকা
শ্ৰেণী:চাঁওতালি লোক
শ্ৰেণী:আদিবাসী মহিলা
শ্ৰেণী:গৃহিণী
শ্ৰেণী:সাহিত্য অকাডেমি যুৱ পুৰস্কাৰ বিজয়ী
শ্ৰেণী:চাঁওতালি ব্যক্তি
চুনীবালা হান্সদা

**চুনীবালা হান্সদা** ঝাৰখণ্ড পাৰ্টি (নৰেন)ৰ সৈতে জড়িত পশ্চিম বংগৰ এগৰাকী ভাৰতীয় ৰাজনীতিবিদ। তেখেত ঝাৰখণ্ড পাৰ্টি (নৰেন)ৰ সভানেত্ৰী।

## জীৱনী
হান্সদাৰ স্বামী নৰেন হান্সদা পশ্চিম বংগ বিধানসভাৰ বিধায়ক আছিল আৰু তেওঁলোকৰ কন্যা বীৰবাহা হান্সদা হৈছে এগৰাকী চাঁওতালি চলচ্চিত্ৰ অভিনেত্ৰী।

২০০০ চনত হান্সদা বিনপুৰৰ পৰা পশ্চিম বংগ বিধান সভাৰ সদস্য হিচাপে নিৰ্বাচিত হৈছিল। পৰৱৰ্তী সময়ত তেওঁ ২০০৬ চনত এই একেটা সমষ্টিৰ পৰা পুনৰ নিৰ্বাচিত হৈছিল।
## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:পশ্চিম বংগৰ ৰাজনীতিত মহিলা
শ্ৰেণী:চাঁওতালি লোক
শ্ৰেণী:বিংশ শতিকাৰ ভাৰতীয় নাৰী
শ্ৰেণী:চাঁওতালি ব্যক্তি
সৰস্বতী হেমব্ৰাম

**সৰস্বতী হেমব্ৰাম** () আছিল এগৰাকী ভাৰতীয় ৰাজনীতিবিদ। ভাৰতীয় জাতীয় কংগ্ৰেছৰ সদস্য হিচাপে ওড়িশা বিধানসভালৈ নিৰ্বাচিত হয়।

## তথ্যসূত্ৰ
সংলাপ (সংস্থা)

**সংলাপ** (ইংৰাজী: Sanlaap) হৈছে এটা ভাৰতীয় নাৰীবাদী বেচৰকাৰী সংস্থা। ১৯৮৭ চনত কলিকতাত ইন্দ্ৰাণী সিনহাই এই সংস্থাটো প্ৰতিষ্ঠা কৰিছিল। কলিকতাত ভিত্তি কৰি গঠন হোৱা এই গোটৰ লক্ষ্য হৈছে মহিলা আৰু ছোৱালীৰ মানৱ অধিকাৰ সুৰক্ষিত কৰা। সংলাপ হৈছে এক উন্নয়নমূলক সংস্থা যিয়ে মহিলা আৰু শিশুৰ বিৰুদ্ধে লিংগ বৈষম্যতা আৰু হিংসা ৰূপত বিদ্যমান সামাজিক ভাৰসাম্যহীনতা সংশোধনৰ দিশত কাম কৰে। এই সংস্থাটোৱে ব্যৱসায়িক যৌন শোষণৰ বাবে মহিলা আৰু শিশুৰ সৰবৰাহ, যৌন নিৰ্যাতন আৰু বলপূৰ্বক বেশ্যাবৃত্তিৰ বিৰুদ্ধে কাম কৰাত প্ৰাথমিকতা প্ৰদান কৰে। ছোৱালীৰ জীৱিকা নিৰ্বাহ আৰু স্বাধীনতাৰ প্ৰশিক্ষণ দিবলৈ গোটটোৱে ছোৱালীবোৰক দোকান খুলি দিয়াৰো ব্যৱস্থা কৰিছে।

## ইতিহাস
১৯৮৭ চনত গৱেষক আৰু শিক্ষকৰ এটা দলে মহিলা আৰু কণ্যা শিশুৰ অধিকাৰৰ বাবে কাম কৰাৰ সিদ্ধান্ত লয়। ১৯৮৯–৯০ চনত কলিকতা আৰু ইয়াৰ উপকণ্ঠ অঞ্চলত যৌন নিৰ্যাতনৰ ভুক্তভোগী মহিলাসকলৰ ওপৰত কৰা এক অধ্যয়নত প্ৰকাশ পাইছিল যে ঘৰুৱা সহায় আৰু অন্যান্য কৰ্মসংস্থাপন বিচাৰি অহাৰ সময়ত যৌন নিৰ্যাতিত হোৱা ছোৱালীবোৰৰ জীৱন প্ৰায়ে ৰেড লাইট এৰিয়া বা সন্তুষ্টি প্ৰদানকাৰী এলাকাত সমাপ্ত হৈছিল। সৰবৰাহ, প্ৰতাৰিত আৰু জোৰকৈ বেশ্যাবৃত্তিত লগোৱা কণ্যা শিশুৰ দুৰ্দশাই সংলাপৰ কামৰ কেন্দ্ৰবিন্দু হৈ পৰিছিল।

বেশ্যাবৃত্তিত থকা মহিলাসকলৰ সৈতে মত বিনিময় কৰি (WIP) এই মহিলাসকল যেতিয়া সন্ধিয়াৰ সময়ত ব্যস্ত হৈ থাকে তেতিয়া তেওঁলোকৰ সন্তানৰ বাবে যে নিৰাপদ স্থানৰ প্ৰয়োজন আছে সেই কথা প্ৰকাশ পাইছিল। দেহ ব্যৱসায়ত জড়িত মহিলাসকলে প্ৰকাশ কৰা প্ৰয়োজনীয়তা পূৰ কৰিবৰ বাবে “ড্ৰপ ইন চেণ্টাৰ” (ডি আই চি)ৰ ধাৰণাটোৰ বিকশিত হয়। আজি সংলাপে শিক্ষা কাৰ্যসূচী (SOPAN)ৰ অধীনত কলিকতা আৰু ইয়াৰ বাহিৰৰ অঞ্চলৰ ১১খন ৰেড লাইট ডিষ্ট্ৰিক্টত ১৪টা ডি-আই-চি (ড্ৰপ ইন চেণ্টাৰ) চলাই আছে।

## এইডছ
বেশ্যালয়ৰ বেশ্যাবৃত্তিৰ পৰা উদ্ধাৰ কৰি স্নেহা আশ্ৰয় শিবিৰত আশ্ৰয় প্ৰদান কৰা ১৯%তকৈ অধিক ছোৱালী এইচ-আই-ভি পজিটিভ। তেওঁলোকক পৰিয়ালৰ লোকেও অৱহেলা কৰে আৰু চৰকাৰী সহায়ৰ পৰাও বঞ্চিত। ইয়াৰে কিছুমানে চৈধ্য আৰু পোন্ধৰ বছৰ বয়সত সন্তানো জন্ম দিছে।

## আইনী সাহায্য
SALAH (ছলাহ "পৰামৰ্শ") হৈছে সংলাপৰ এটি শাখা। ঘৰুৱা হিংসা, ৰক্ষণাবেক্ষণ, শিশুৰ তত্ত্বাৱধান আৰু সকলো মহিলাৰ বাবে মহিলাৰ অধিকাৰৰ ক্ষেত্ৰত আইনী সহায় আগবঢ়াবলৈ (সম্পত্তি আৰু ভাড়াঘৰৰ বিবাদৰ বাহিৰে) ১৯৯৬ চনত এই আইনী সাহায্য শাখাৰ জন্ম হৈছিল। ১৯৯৯ চনত প্ৰথম অৱস্থাত এই শাখাটোৱে উৎস অঞ্চলত অভিযান আৰু ওকালতিৰ ওপৰত গুৰুত্ব আৰোপ কৰিছিল। ১৯৯৮ চনৰ পৰা সংলাপে পঞ্চায়ত আৰু জিলা প্ৰশাসন, আৰক্ষী আৰু সীমান্ত সুৰক্ষা বাহিনীৰ সৈতে কাম কৰিবলৈ আৰম্ভ কৰে আৰু দুৰ্বল শিশু আৰু মহিলাসকলৰ সুৰক্ষা আৰু নিৰাপদ প্ৰব্ৰজন নিশ্চিত কৰাৰ ব্যৱস্থা গ্ৰহণৰ বাবে প্ৰেৰণা যোগায়। সৰবৰাহৰ পৰা ৰক্ষা পোৱা লোকসকলৰ অৰ্থনৈতিক পুনৰ্বাসনৰ আজি বিশেষ গুৰুত্ব আছে য’ত সংলাপে ব্যক্তিগত আৰু ৰাজহুৱা খণ্ডৰ সহযোগত কাম কৰে।

## সুন্দৰ
২০০০ চনত ৰেড লাইট এৰিয়াৰ বেশ্যাবৃত্তিত জড়িত মহিলাসকলৰ সমস্যাসমূহ সমাধানৰ বাবে “SUNDAR” (সুন্দৰ) নামৰ সহায়ক গোটটো আৰম্ভ কৰা হৈছিল। মহিলাসকলক ভোটাৰ পৰিচয় পত্ৰ আৰু ৰেচন কাৰ্ডৰ ৰূপত নিজৰ পৰিচয় লাভৰ বাবে সহায় কৰাৰ লগতে স্থানীয় গুণ্ডা, গ্ৰাহক, আৰক্ষী আৰু তেওঁলোকৰ প্ৰেমিক বা স্বামীসকলৰ পৰা সুৰক্ষা প্ৰদান কৰাৰ ক্ষেত্ৰটো সুন্দৰে কাম কৰে।

## তথ্য সংগ্ৰহ

শ্ৰেণী:অনুষ্ঠান প্ৰতিষ্ঠান
শ্ৰেণী:নাৰীবাদী সংগঠন
মেথিল দেৱীকা

**মৈথিল দেৱীকা**, জন্ম: ১৯৭৬ চন, এগৰাকী ভাৰতীয় শাস্ত্ৰীয় নৃত্যশিল্পী আৰু গৱেষণা তত্ত্বাৱধায়ক। তেওঁ ইছৰোৰ ইণ্ডিয়ান ইনষ্টিটিউট অৱ স্পেচ ছায়েন্স এণ্ড টেকন'লজিৰ জ্যেষ্ঠ গৱেষণা সহযোগী আছিল, ২০২৩ চনত তেওঁৰ নিজে পৰিকল্পনা কৰা *আৰ্টচ্ ইণ্টিগ্ৰেটেড এডভান্স চাইন্স প্ৰজেক্ট*ত কাম কৰিছিল। বৰ্তমান তেওঁ কেৰালাৰ মুখ্যমন্ত্ৰীৰ *নভা কেৰালা পোষ্ট ডক্টৰেট ফেল'শ্বিপ* কৰি আছে। তেওঁৰ গৱেষণাৰ বিষয়, মন্দিৰ পৰিসৰত মহিলা নৃত্যশিল্পীৰ বাবে নতুন প্ৰদৰ্শন স্থান: এ ষ্টাডি অন হাউ দ্য মডাৰ্ণ উইমেন ৰি-ইনভাৰ্ট হাৰ ইছ'টেৰিক স্পেচ।
## প্ৰাৰম্ভিক জীৱন
দেৱীকাৰ দুগৰাকী জ্যেষ্ঠ ভগ্নীৰ এগৰাকী ৰাধিকা পিল্লাই, শিক্ষক আৰু কলা সমালোচক আৰু মৈথিল ৰেণুকা যিয়ে ফৰ্বছৰ সম্পাদক হিচাপে কাম কৰে। প্ৰখ্যাত সাহিত্যিক মৈথিল ৰাধাকৃষ্ণন তেওঁৰ আপোন মোমায়েক। লেখক ভি কে এনৰ পত্নী বেদৱতী তেওঁৰ নিজৰ মাহীয়েক।

মৈথিল দেৱীকাই তিৰুচিৰাপল্লীৰ ভাৰতীদাসন বিশ্ববিদ্যালয়ৰ পৰা মোহিনীঅট্টমত পি.এইচ.ডি. ডিগ্ৰী লাভ কৰে। তেওঁ কলকাতাৰ ৰবীন্দ্ৰ ভাৰতী বিশ্ববিদ্যালয়ৰ পৰা পৰিৱেশ্য কলাত এম.এ. আৰু মাদ্ৰাজ বিশ্ববিদ্যালয়ৰ পৰা এম বি এ ডিগ্ৰী লাভ কৰিছে।
## কৃতিত্ব
মৈথিল দেৱীকাই ভাৰতৰ খাজুৰাহো আন্তঃৰাষ্ট্ৰীয় মহোৎসৱকে ধৰি বিভিন্ন নৃত্য মহোৎসৱত এককভাৱে নৃত্য পৰিৱেশন কৰিছে।

তেওঁ মাদ্ৰাজ মিউজিক একাডেমি, মুদ্ৰা উৎসৱ আৰু নিশাগন্ধী নৃত্য উৎসৱত নৃত্য অনুষ্ঠান পৰিৱেশন কৰিছে। বিদেশৰ মাটিত তেওঁ বষ্টন, নিউয়ৰ্ক চহৰ, টেক্সাছ, ফিলাডেলফিয়া, লাওছ, চিয়াং মাই, ছিডনী আৰু মেলবৰ্ণ আদি বিভিন্ন দেশত অনুষ্ঠান পৰিৱেশন কৰিছে।
## ডকুমেণ্টেছন
২০১৮ চনত দেৱীকাই এখন চুটি ছবি তথ্যচিত্ৰ সৰ্পততৱাম বা দ্য চাৰ্পেণ্ট উইজডম নামৰ এখন চুটি ছবি নিৰ্মাণ কৰিছিল। ছবিখনত তেওঁ গীতৰ কথা লিখে আৰু সংগীত সংযোজন কৰে, নৃত্যৰ নৃত্য পৰিচালনা আৰু পৰিৱেশন কৰাৰ উপৰি সহ-পৰিচালক আৰু সহ-প্ৰযোজক হিচাপেও কাম কৰে। ২০১৮ চনত এই ছবিখনে অকাডেমী বঁটাৰ প্ৰতিদ্বন্দ্বিতাত অৱতীৰ্ণ হৈ ভোট লাভ কৰিছিল। এল এৰ প্ৰেষ্টিজ থিয়েটাৰত ছবিখনৰ প্ৰিমিয়াৰ শ্ব’ হোৱাৰ লগতে বিভিন্ন আন্তঃৰাষ্ট্ৰীয় থিয়েটাৰতো ই প্ৰদৰ্শিত হৈছিল। ভাৰতৰ ৰাষ্ট্ৰীয় চলচ্চিত্ৰ আৰ্কাইভ, পুনেতো ছবিখন মুকলি কৰা হৈছিল। 

*সম্প্ৰদায় ডান্স কোম্পানী*য়ে পৃষ্ঠপোষকতা কৰা মৈথিল দেৱীকাৰ আন এক সৃষ্টি “অহল্যা’’ও ২০২১ চনৰ মে' মাহত বিশ্ব প্ৰিমিয়াৰৰ বাবে মুকলি হয়।
## বঁটা
দেৱীকাৰ আৰ্কাইভত সংগৃহীত ছবিখন ২০১৮ চনৰ অকাডেমি বঁটাৰ প্ৰতিদ্বন্দ্বিতা তালিকাত ভোট লাভ কৰিছিল। তেওঁ দুটা ৰাষ্ট্ৰীয় বঁটা লাভ কৰে, মোহিনীঅট্টম ২০০৭ৰ বাবে “ওস্তাদ বিছমিল্লাহ যুৱপুৰস্কাৰ’’ আৰু ২০১০ চনত উৰিষ্যাৰ মন্ত্ৰীৰ পৰা “দেৱদাসী বঁটা’’ লাভ কৰে। তেওঁ লাভ কৰা ৰাজ্যিক সন্মান হ’ল, ক্ষেত্ৰকলা অকাডেমি বঁটা ২০২০ আৰু কেৰালা সংগীত নাটক অকাডেমি বঁটা ২০১১ চনৰ।

২০১৬ চনত মাদ্ৰাজ মিউজিক অকাডেমিৰ পৰা মিড-ইয়াৰ ফেষ্টৰ শ্ৰেষ্ঠ নৃত্যশিল্পী বঁটা লাভ কৰে। ২০১০ চনত তেওঁক SPIC‐MACAY অৰ্থাৎ *ছ'চাইটি ফৰ দ্য প্ৰমোচন অৱ ইণ্ডিয়ান ক্লাছিকেল মিউজিক এণ্ড কালচাৰ এমংষ্ট ইউথ*ত নিযুক্তি দিয়া হয়। তেওঁ ভাৰতীয় সাংস্কৃতিক সম্পৰ্ক পৰিষদত মোহিনীঅট্টমৰ বাবে এম্পেনেল শিল্পী। শেহতীয়াকৈ তেওঁৰ বঁটা হৈছে দক্ষিণমূৰ্তিপুৰস্কাৰ, যিটো তেওঁ ২০২২ চনত পণ্ডিত হৰিপ্ৰসাদ চৌৰাচিয়া আৰু শিৱামণিৰ সৈতে লাভ কৰে।

## তথ্য সূত্ৰ

শ্ৰেণী:ভাৰতীয় নৃত্যশিল্পী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
ভাৰতীয় মহিলাৰ ৰাষ্ট্ৰীয় সন্মিলনী

**ভাৰতীয় মহিলাৰ ৰাষ্ট্ৰীয় সন্মিলনী** (ইংৰাজী: National Federation of Indian Women) হৈছে ভাৰতৰ এটা মহিলা সংগঠন। এই সংগঠনটো ভাৰতৰ অন্যতম ৰাজনৈতিক দল ভাৰতীয় কমিউনিষ্ট পাৰ্টিৰ মহিলা শাখা। ১৯৫৪ চনৰ ৪ জুনত অৰুণা আছফ আলিকে ধৰি মহিলা আত্মৰক্ষা সমিতিৰ কেইগৰাকীমান নেতাই সংগঠনটো প্ৰতিষ্ঠা কৰে।

ভাৰতীয় মহিলাৰ ৰাষ্ট্ৰীয় সন্মিলনীৰ বৰ্তমানৰ সাধাৰণ সম্পাদক হৈছে এনী ৰাজা আৰু অৰুণা ৰায় হৈছে বৰ্তমানৰ সভানেত্ৰী।

## ইতিহাস

শীতল যুদ্ধ আৰু সামৰিক চুক্তিৰ পটভূমিত ১৯৫৪ চনৰ ৪ জুন তাৰিখে কলিকতাত ভাৰতীয় মহিলাৰ ৰাষ্ট্ৰীয় সন্মিলনীৰ প্ৰথমখন কংগ্ৰেছ অনুষ্ঠিত হৈছিল। সভাত সংগঠনটোৱে “হাইড্ৰ’জেন বোমা, পৰমাণু বোমা আৰু বেক্টেৰিয়ালজিকেল অস্ত্ৰৰ দৰে বৃহৎ পৰিসৰৰ গণধ্বংসী অস্ত্ৰ ব্যৱহাৰৰ তীব্ৰ বিৰোধী।” বুলি ঘোষণা কৰিছিল।

সাম্ৰাজ্যবাদ, দৰিদ্ৰতা আৰু ৰোগৰ বিৰুদ্ধে সমগ্ৰ বিশ্বৰ মহিলাসকল একত্ৰিত হোৱাৰ দৃষ্টিভংগীৰ পৰা অনুপ্ৰাণিত হৈ বিদ্যা মুন্সি, ইলা ৰিড, হাজৰা বেগম, আন্না মাস্কাৰেন, ৰেণু চক্ৰৱৰ্তী, তাৰা ৰেড্ডী, শান্ত দেৱ আৰু অনাসুয়া জ্ঞানচন্দৰ দৰে আগশাৰীৰ ব্যক্তিসকলে “আন্তৰ্জাতিক গণতান্ত্ৰিক ফেডাৰেচন”, ১৯৫৫ চনত লাউছেনত অনুষ্ঠিত “বিশ্ব মাতৃ সন্মিলন”, ১৯৬১ চনত কাইৰোত অনুষ্ঠিত “আফ্ৰিকান-এছিয়ান মহিলা সন্মিলন”, ১৯৭৭ চনত হো চি মিন চহৰত অনুষ্ঠিত “ভিয়েটনামৰ বিজয়ৰ বাৰ্ষিকী”, ইত্যাদি বিভিন্ন নাৰী সভাত অংশগ্ৰহণ কৰিছিল।

১৯৫৭ চনত ভাৰতীয় মহিলাৰ ৰাষ্ট্ৰীয় সন্মিলনীৰ সভানেত্ৰী পুষ্পমায়ী বসুৱে অন্ধ্ৰ প্ৰদেশৰ বিজয়ৱাড়াৰ পৰা এক উত্তেজনাপূৰ্ণ আবেদন জনাইছিল: “আমি, ফেডাৰেচনৰ মহিলাসকলে ঘোষণা কৰোঁ যে আমি যুদ্ধ নিবিচাৰোঁ। কেৱল ইয়াতেই নহয় বিশ্বৰ কোনো ঠাইতে যুদ্ধ হোৱাটো আমি নিবিচাৰোঁ। আমি বৃহৎ শক্তিসমূহক কেৱল সকলো পাৰমাণৱিক পৰীক্ষা বন্ধ কৰি দিবলৈ নহয় বিশ্বৰ মংগলৰ বাবে সকলো যুদ্ধ বন্ধ কৰি দিবলৈ দাবী জনাও - আমি তেওঁলোকক কওঁ যে যুদ্ধৰ প্ৰস্তুতিত নিজৰ মানুহ, ধন আৰু মগজু নষ্ট নকৰিব কিন্তু নিজৰ দেশৰ মংগলৰ বাবে এইবোৰৰ ব্যৱহাৰ কৰক।”

মহিলাৰ অধিকাৰ সুৰক্ষিত কৰাৰ উমৈহতীয়া লক্ষ্যৰে একত্ৰিত হৈ বহু মহিলা সংগঠনে ভাৰতীয় মহিলাৰ ৰাষ্ট্ৰীয় সন্মিলনীত যোগদান কৰে। ১৯৫৪ চনত অনুষ্ঠিত হোৱা প্ৰতিষ্ঠা সন্মিলনত ইতিমধ্যে এনে ৩৯টা সংগঠনে যোগদান কৰিছিল। ইয়াৰ ফলত কৃষক, শ্ৰমিক, জনজাতীয়, দলিত আৰু শৰণাৰ্থীৰ পৰা আৰম্ভ কৰি পেছাদাৰী, শিল্পী আৰু বুদ্ধিজীৱীলৈকে প্ৰায় ১.৩ লাখ মহিলাই সংগঠনৰ সদস্য হোৱা বুলি জনা গৈছিল। ভাৰতীয় মহিলাৰ ৰাষ্ট্ৰীয় সন্মিলনীত যোগদান কৰা সংগঠনসমূহৰ ভিতৰত মহিলা আত্ম সুৰক্ষা সমিতি (মাৰ্চ, পশ্চিম বংগ), পঞ্জাৱ লোক ইস্ত্ৰী সভা, নাৰী মংগল সমিতি (উৰিষ্যা), আৰু মণিপুৰ মহিলা সমিতি আদি আছিল অন্যতম।

## সভানেত্ৰীসকল
১. পুষ্পাময়ী বসু (১৯৫৪ - ১৯৫৭)
২. অনুসূয়া জ্ঞানচান্দ (১৯৫৭ - ১৯৬২)
৩. কপিলা খাণ্ডৱালা (১৯৬২ - ১৯৬৭)
৪. অৰুণা আছফ আলি (১৯৬৭ - ১৯৮৬)
৫. ড॰ নিৰুপমা ৰাথ (১৯৮৬ - ১৯৯৪)
৬. দীনা পাঠক (১৯৯৪ - ২০০২)
৭. ড॰ কে. সাৰদামনি (২০০২ - ২০০৮)
৮. অৰুণা ৰায় (২০০৮ - বৰ্তমানলৈকে)

## সাধাৰণ সম্পাদকসকল
১. অনুসূয়া জ্ঞানচান্দ (১৯৫৪ - ১৯৫৭)
২. হাজৰা বেগম (১৯৫৪ - ১৯৬২)
৩. ৰেণু চক্ৰৱৰ্তী (১৯৬২ - ১৯৭০)
৪. বিমলা ফাৰুকি (১৯৭০ – ১৯৯১)
৫. তাৰা ৰেড্ডী (১৯৯১ - ১৯৯৪)
৬. জি. সৰলা দেৱী (১৯৯৪ - ১৯৯৯)
৭. অমৰজীত কৌৰ (১৯৯৯ - ২০০২)
৮. ছেহবা ফাৰুকি (২০০২ - ২০০৫)
৯. এনী ৰাজা (২০০৫ - বৰ্তমানলৈকে)

## তথ্য সংগ্ৰহ

শ্ৰেণী:নাৰীবাদী সংগঠন
ছুইটি সীমা হেমব্ৰাম

**ছুইটি সীমা হেমব্ৰাম** (ইংৰাজী: Sweety Sima Hembram) এগৰাকী ভাৰতীয় ৰাজনীতিবিদ। তেওঁ
ৰাষ্ট্ৰীয় জনতা দলক প্ৰতিনিধিত্ব কৰি বৰ্তমান বিহাৰৰ কট’ৰিয়া বিধানসভাৰ সদস্য হিচাপে কাৰ্যনিৰ্বাহ কৰি আছে। ২০১৫ চনৰ বিহাৰ বিধানসভাৰ নিৰ্বাচনত হেমব্ৰাম নিৰ্বাচিত হৈ ২৮ গৰাকী মহিলা বিধায়কৰ ভিতৰত অন্যতম হিচাপে পৰিগণিত হয়।

## তথ্য সংগ্ৰহ

শ্ৰেণী:ভাৰতীয় ৰাজনীতিবিদ
নাৰী মুক্তি সংঘ

**নাৰী মুক্তি সংঘ** (ইংৰাজী: Nari Mukti Sangh; Women's Liberation Association) হৈছে ভাৰতৰ এটা মহিলা সংগঠন। এই সংগঠনটোৰ মূল কাৰ্যক্ষেত্ৰ হ’ল বিহাৰ আৰু ঝাৰখণ্ড। ১৯৯০ চনৰ মাৰ্চ মাহত মহিলাসকলে সন্মুখীন হোৱা শোষণ, অত্যাচাৰ আৰু অত্যাচাৰৰ বিৰুদ্ধে যুঁজ দিয়াৰ উদ্দেশ্যে গিৰিডিহৰ তালেকোচাত আয়োজন কৰা মহিলা সন্মিলনৰ সময়ত এই সংগঠনটোৱে প্ৰতিষ্ঠা লাভ কৰিছিল। সন্মিলনত সংগঠনটোৰ এখন কাৰ্যনিৰ্বাহক সমিতি গঠন কৰা হৈছিল। সেই সমিতিত সভাপতি, সম্পাদক আৰু এজন কোষাধ্যক্ষকে ধৰি সাতজন সদস্য আছিল। বৰ্তমান বিহাৰ, ছত্তীশগড়, ঝাৰখণ্ড, পশ্চিম বংগ আৰু দিল্লী ৰাজ্যৰ পৰা যথেষ্ট লোকে নাৰী মুক্তি সংঘৰ সদস্য পদ গ্ৰহণ কৰিছে।

ভাৰতৰ এই নাৰীবাদী সংগঠনটোৰ দৰে বাংলাদেশতো “নাৰী মুক্তি সংঘ” নামৰ এটা নাৰী সংগঠন আছে।

## আদৰ্শ
নাৰী মুক্তি সংঘ “(বৈজ্ঞানিক) মাৰ্ক্সবাদ, লেনিনবাদ আৰু মাওবাদ”ৰ দ্বাৰা প্ৰভাৱিত, আৰু “মানুহৰ সংগ্ৰামৰ জৰিয়তে আৰু স্বাধীনতা, গণতন্ত্ৰ, সমতা, নাৰী মুক্তি আৰু সমাজবাদৰ ভিত্তিত জাতীয় সমস্যা সমাধান কৰিব পৰা যায় বুলি বিশ্বাস কৰে।” নাৰী মুক্তি সংঘই ভাৰতক “অৰ্ধ-সামন্তীয়” দেশ হিচাপে বৰ্ণনা কৰিছে, আৰু কয় যে “ৰাষ্ট্ৰৰ আমূল পৰিৱৰ্তন অবিহনে নাৰী মুক্তি সম্ভৱ নহয়।” নাৰীয়ে সন্মুখীন হোৱা শোষণ, অত্যাচাৰ আৰু নিৰ্যাতনৰ বিৰুদ্ধে সংগ্ৰাম কৰায়েই হৈছে নাৰী মুক্তি সংঘৰ মূল উদ্দেশ্য।

## লক্ষ্য আৰু কাৰ্য্য
নাৰী মুক্তি সংঘই “মহিলাৰ কণ্ঠৰ বাবে স্থান” সৃষ্টি কৰিবলৈ চেষ্টা কৰে আৰু তেওঁলোকক “অৰ্থনৈতিক, ৰাজনৈতিক আৰু সামাজিক কাৰ্যকলাপ আৰু সিদ্ধান্ত গ্ৰহণ প্ৰক্ৰিয়া”ত অংশগ্ৰহণ কৰিবলৈ প্ৰেৰণা দিয়ে। নাৰী মুক্তি সংঘৰ স্বেচ্ছাসেৱকসকলে বিহাৰ আৰু ঝাৰখণ্ডৰ গাঁৱে গাঁৱে যায়, আৰু স্থানীয় মহিলাসকলৰ সহযোগত “ৰাইজৰ আদালতৰ জৰিয়তে যৌন হিংসাৰ অপৰাধী”ক শাস্তি প্ৰদান কৰিবলৈ চেষ্টা কৰে, আৰু পৰিয়ালৰ সদস্যসকলৰ মাজত হোৱা কাজিয়াক আন্তৰিকতাৰে সমাধান কৰাৰ প্ৰয়াস কৰে। ইয়াৰ উপৰিও নাৰীক শিক্ষাৰ উদ্দেশ্যে সংগঠনটোৱে "ক্ৰান্তি কা পাঠশালা"ৰ (বিপ্লৱৰ বিদ্যালয়) আয়োজন কৰিছে আৰু বৰ্তমানলৈকে হাজাৰ হাজাৰ মহিলাক শিক্ষিত কৰিবলৈ সক্ষম হৈছে।

নাগপুৰ বিশ্ববিদ্যালয়ৰ প্ৰাক্তন অধ্যাপক তথা বিশিষ্ট নাৰীবাদী কৰ্মী সোমা সেনে লিখিছে, “চিকিৎসক নথকা স্বাস্থ্য কেন্দ্ৰত, শিক্ষক অনুপস্থিত থকা বিদ্যালয়ত তলাবন্ধ কৰা, খাদ্য শস্যৰ ন্যায্য বিতৰণৰ বাবে যুঁজ দিয়া, উন্নত মজুৰি আৰু উন্নত পাৰিশ্ৰমিক মূল্যৰ বাবে মাত মতা, পুৰুষ-মহিলাৰ সমান কামৰ বাবে সমান মজুৰিৰ বাবে যুঁজ দিয়া আদি কৰ্মৰ জৰিয়তে এই জনজাতীয় মহিলা সংগঠনসমূহে [নাৰী মুক্তি সংঘ আৰু ক্ৰান্তিকাৰী আদিবাসী মহিলা সংগঠন] মহিলাৰ ৰাজনৈতিক, সামাজিক আৰু অৰ্থনৈতিক কাৰ্য্যকলাপৰ প্ৰক্ৰিয়াসমূহ গণতান্ত্ৰিক কৰি তুলিছে, যাৰ ফলত মহিলাসকলৰ বাবে উন্নয়ন আৰু গণতন্ত্ৰ অধিক অৰ্থপূৰ্ণ হৈ উলিছে।”

গিৰিডীহ জিলাৰ পিৰতাণ্ড বনাঞ্চলত গছ বচাবলৈ চলোৱা অভিযানৰ বাবে নাৰী মুক্তি সংঘ ঝাৰখণ্ডত চৰ্চাৰ কেন্দ্ৰবিন্দু হৈ পৰিছে। তেওঁলোকে গাঁৱৰ জনগণক মানুহ আৰু বন্যপ্ৰাণীৰ বাবে গছৰ তাৎপৰ্য্যৰ বিষয়ে বুজাবলৈ চেষ্টা কৰে, আৰু গছবোৰ জধেমধে অবিৰতভাৱে কাটি পেলোৱাৰ ফলত ভৱিষ্যতে হ’ব পৰা প্ৰাকৃতিক দুৰ্যোগৰ সম্ভাৱনাৰ বিষয়ে সচেতন কৰি তোলে। বনাঞ্চলত অবৈধভাবে গছ কটা অপৰাধীক ১০০০ টকাৰ জৰিমনা বিহা হ’ব নাইবা শাৰীৰিক শাস্তিৰ সন্মুখীন হ'ব বুলিও তেওঁলোকে ভয়ৰ সৃষ্টি কৰে।

নাৰী মুক্তি সংঘক গৃহ পৰিক্ৰমা মন্ত্ৰালয়ে ভাৰতীয় কমিউনিষ্ট পাৰ্টি (মাওবাদী)ৰ এটা "সন্মুখৰ সংগঠন" বুলি বিশ্বাস কৰে আৰু সংগঠনটোক মাওবাদী সমন্বয় কেন্দ্ৰৰ এটা শাখা হিচাপেও গণ্য কৰা হয়।

## তথ্য সংগ্ৰহ

শ্ৰেণী:নাৰীবাদী সংগঠন
চনু মুৰ্মু

**চনু মুৰ্মু** (ইংৰাজী: Sonu Murmu) এজন নেপালৰ ৰাজনীতিবিদ। তেওঁ জনমত পাৰ্টিৰ এগৰাকী সক্ৰিয় সদস্য। তেওঁ বৰ্তমান নেপালৰ দ্বিতীয় ফেডাৰেল সংসদৰ সদস্য হিচাপে কাৰ্যনিৰ্বাহ কৰি আছে। ২০২২ চনৰ নেপালৰ সাধাৰণ নিৰ্বাচনত তেওঁ খিলঞ্জীয়া শ্ৰেণীৰ পৰা আনুপাতিক প্ৰতিনিধি হিচাপে নিৰ্বাচিত হয়।

## তথ্য সংগ্ৰহ

শ্ৰেণী:নেপালৰ ব্যক্তি
শ্ৰেণী:চাঁওতালি ব্যক্তি
ডেনা কেপলান

**ডেনা এমি কেপলান** (); জন্ম: ২০ জানুৱাৰী ১৯৮৯, দক্ষিণ আফ্ৰিকাত জন্মগ্ৰহণ কৰা এগৰাকী অষ্ট্ৰেলিয়ান অভিনেত্ৰী, গায়িকা, নৃত্যশিল্পী আৰু ডিজে। ডান্স একাডেমীত এবিগেল আৰ্মষ্ট্ৰংৰ ভূমিকাৰ বাবে তেওঁ বেছিকৈ পৰিচিত। 
## প্ৰাথমিক জীৱন আৰু কেৰিয়াৰ
ডেনা কেপলানৰ জন্ম হৈছিল দক্ষিণ আফ্ৰিকাৰ জোহান্সবাৰ্গত। তেওঁৰ মাক আৰু আইতাক দুয়োজনেই বেলে নৃত্যশিল্পী আছিল। কেপলানৰ পিতৃ এজন সংগীতজ্ঞ আৰু তেওঁৰ ককাক এজন অভিনেতা আছিল। ডেনাই এটা ইহুদী পৰিয়ালত জন্ম গ্ৰহণ কৰিছে। তেওঁৰ এগৰাকী ডাঙৰ ভগ্নী, নাম জেমা-এছলী কেপলান আৰু এগৰাকী সৰু ভগ্নী, নাম এৰিয়েল কেপলান, যিয়ে “দ্য চেডেল ক্লাব’’ত *লিজা এটউড #২*ৰ চৰিত্ৰত অভিনয় কৰিছিল। ১৯৯৬ চনত কেপলানে সাত বছৰ বয়সত অষ্ট্ৰেলিয়ালৈ গুচি যাবলগীয়া হয়। বেলে নৃত্যৰ গেম্মাৰ বেলেৰ পাঠ গ্ৰহণ কৰা দেখাৰ পিছত ডেনাই নিজেও তেওঁৰ পদাংক অনুসৰণ কৰে।

কেপলানে মাউণ্ট স্কোপাছ মেম’ৰিয়েল কলেজত শিক্ষা গ্ৰহণ কৰিছিল আৰু কেইবাখনো বিখ্যাত নৃত্যৰ শিক্ষানুষ্ঠান, *অষ্ট্ৰেলিয়ান বেলে স্কুল*, *জেন মূৰ একাডেমী অৱ বেলে* আৰু *চিটি ডান্স চেণ্টাৰ*কে ধৰি বহুতো বিদ্যালয়ত নৃত্যৰ প্ৰশিক্ষণ লৈছিল। মঞ্চত তেওঁ প্ৰথমে ডেভিদ কেম্পবেলৰ সৈতে  “দ্য প্ৰডাকচন কোম্পানী’’ৰ কেৰ’জেল(Carousel)ত ভাগ লৈছিল, শ্ব'টোৰ দ্বিতীয় খণ্ডত কণ্ঠ সংগীতবিহীন একক বেলেৰ অংশ, লুইজৰ চৰিত্ৰত অভিনয় কৰিছিল। ডিজনীৰ সংগীত প্ৰযোজনাৰ দ্য লায়ন কিঙত নৃত্যশিল্পী/গায়িকা হিচাপে তেওঁৰ দ্বিতীয়টো ডাঙৰ ভূমিকা আছিল।. পিছত তেওঁ আইলি স্কুল আৰু ব্ৰডৱে ডান্স চেণ্টাৰত পঢ়িবলৈ নিউয়ৰ্ক চহৰলৈ গুচি যায়।

২০০৫ চনত নেটৱৰ্ক টেন চোৰাংচোৱা ধাৰাবাহিক *স্কুটাৰ: ছিক্ৰেট এজেণ্ট*ত পাৰ্টিৰ এগৰাকী ছোৱালী হিচাপে তেওঁ প্ৰথম টেলিভিছন চৰিত্ৰত অভিনয় কৰে৷ ২০০৭ চনত তেওঁ অষ্ট্ৰেলিয়াৰ আৰক্ষী নাটক *চিটি হমিচাইড*ৰ এটা খণ্ডত ডেব'ৰা ষ্টেটছমেনৰ চৰিত্ৰত অভিনয় কৰে। ২০০৯ চনত ফ্লাইট অৱ দ্য কনকৰ্ডছৰ এটা খণ্ডত কেলিৰ চৰিত্ৰত অভিনয় কৰে আৰু ৰেবেকা গিবনীৰ সৈতে *ইন হাৰ স্কিন* ছবিত অভিনয় কৰে। তাৰ পিছত তেওঁক "ডান্স একাডেমী"ৰ ধাৰাবাহিকত অভিনয় কৰা হয় আৰু একে বছৰতে চিটি হমিচাইডত ষ্টেফানী উলফৰ চৰিত্ৰতো অভিনয় কৰা হয়। ২০১১ চনত কেপলানে ক্ৰীছ চেবাষ্টিয়ানৰ "ফ্ল'"ৰ মিউজিক ভিডিঅ'ত প্ৰেমত আকুল এক চৰিত্ৰত অভিনয় কৰে। ২০১৩ চনৰ ভিতৰত তেওঁক কেম্পত চাৰা ব্ৰেনেনৰ চৰিত্ৰত অভিনয় কৰোৱা হয়। গেমা, ডেনা আৰু এৰিয়েল অভিনীত হোৱা এখন টিভি ধাৰাবাহিকৰ বাবে এক কৰ্মশালা অনুষ্ঠিত কৰা হৈছিল।

ডেনা কেপলান *ছই ডগ ফাউণ্ডেশ্যন*ৰ এম্বেছাদৰ আৰু তেওঁৰ ভগ্নীসকলৰ সৈতে মিলি তেওঁ “অষ্ট্ৰেলিয়ান চাৰ্ভাইকেল কেন্সাৰ ফাউণ্ডেশ্যন’’ৰ এম্বেছাদৰ। কেপলানে অষ্ট্ৰেলিয়াৰ ছিডনীত বাস কৰে। ২০২২ চনৰ ডিচেম্বৰ মাহত কেপলানে নিজৰ ইনষ্টাগ্ৰাম পেজৰ জৰিয়তে গৰ্ভধাৰণৰ কথা ঘোষণা কৰিছে।
## ডিস্কোগ্ৰাফী
ডেনা কেপলানৰ কেইটিমান উল্লেখযোগ্য ডিস্ক’ হ’ল:
ডেনা এমি - ৱেইট ফৰ ইউ // ২০১৬, ডেনা এমি ফিট লণ্ডন টোপাজ - ইয়’ৰ আইজ // ২০১৭, ডেনা এমি ফিট কাইল ৱাষ্টন - ডাইমণ্ডছ ইলে স্কাইজ' // ২০১৭ আৰু ডেনা এমি - জোল // ২০১৮

## কথা ছবি
ডেনা কেপলানে বৰ্তমানলৈ কেইবাখনো চলচ্চিত্ৰত অভিনয় কৰাৰ উপৰি টিভি ধাৰাবাহিকতো অভিনয় কৰিছে৷

## তথ্য সূত্ৰ

শ্ৰেণী:অষ্ট্ৰেলিয়াৰ ব্যক্তি
শ্ৰেণী:জীৱিত ব্যক্তি
শ্ৰেণী:অভিনেতা
ৰূপজ্যোতি কুৰ্মী

**ৰূপজ্যোতি কুৰ্মী** (জন্ম 24 জুলাই 1977) হৈছে ভাৰতীয় জনতা পাৰ্টি এগৰাকী ভাৰতীয় ৰাজনীতিবিদ। ২০০৬ চনৰ বিধানসভা নিৰ্বাচনত তেও প্ৰথমবাৰৰ বাবে বিধায়ক নিৰ্বাচিত হৈছিল।  ২০২১ চনৰ মে' মাহত তেওঁ মৰিয়নীৰ পৰা অসম বিধানসভা সদস্য হিচাপে নিৰ্বাচিত হৈছিল। ২০২১ চনৰ অসম বিধানসভা নিৰ্বাচনত ভাৰতীয় জনতা পাৰ্টি ৰমনী তাঁতীক ২৪৪৬ টা ভোটত পৰাস্ত কৰিছিল। কিন্তু পিছত দলত পদোন্নতি তথা অন্যান্য মতানৈক্যৰ বাবে তেওঁক ভাৰতীয় জাতীয় কংগ্ৰেছ পৰা বহিষ্কাৰ কৰা হৈছিল। অসমৰ মুখ্যমন্ত্ৰী হিমন্ত বিশ্ব শৰ্মাৰ উপস্থিতিত তেওঁ ভাৰতীয় জনতা পাৰ্টি যোগদান কৰিছিল। কুৰ্মী প্ৰাক্তন কেবিনেট মন্ত্ৰী ৰূপম কুৰ্মী পুত্ৰ।

## তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:Assam MLA
শ্ৰেণী:ৰাজনীতিৰ সৈতে জড়িত ব্যক্তি
শ্ৰেণী:অসমৰ ৰাজনীতিক
কেট ৰুকা

**কেট ৰুকা** ( ) জন্ম: ১৯৮৩, নিউজিলেণ্ডৰ এগৰাকী নৃত্যশিল্পী, নৃত্য পৰিচালক, পৰিৱেশন পৰিচালক আৰু কলা নিৰ্দেশক।
## জীৱনী
কেট ৰুকাৰ পিতৃ আৰু মাতৃ ক্ৰমে ৰাউৰেটি আৰু বিদা ৰুকা, আৰু তেওঁৰ প্ৰাৰম্ভিক জীৱন ৱৰ্কৱৰ্থত থকা তেওঁৰ মাকৰ ঘৰত কটায় আৰু নিউজিলেণ্ডৰ হোকিয়াংগাৰ *মাৰে*ত থকা তেওঁৰ দেউতাকৰ ঘৰত পাৰ কৰে৷ তেওঁ *ঙাপুহি* আৰু *ৱাইটাহা* নামে *ইৱি*ৰ দুটা সামাজিক সংস্থাৰ সৈতে জড়িত৷

ৰুকাই নিউজিলেণ্ডৰ অকলেণ্ড বিশ্ববিদ্যালয়ৰ পৰা নৃত্য অধ্যয়ন বিষয়ত স্নাতক ডিগ্ৰী, স্নাতকোত্তৰ ডিপ্লমা আৰু স্নাতকোত্তৰ ডিগ্ৰী সম্পূৰ্ণ কৰে।[3]  তেওঁ ১০ বছৰ ধৰি মানুকাউ ইনষ্টিটিউট অৱ টেকন'লজিত পৰিৱেশ্য কলাৰ বক্তৃতা প্ৰদান কৰিছিল, আৰু ২০২০ চনত টেম্পো ডান্স ফেষ্টিভেলৰ কলাত্মক পৰিচালক আছিল। ২০১৮ চনত “কেৰী ৰে কানিংহাম’’ৰ সৈতে কেট ৰুকাই *টেম্পো ডান্স ফেষ্টিভেল*ৰ Fresh নামৰ এটা উদীয়মান নৃত্য অনুষ্ঠানৰ পৰামৰ্শদাতা হিচাপে কাম কৰে। ২০২০ চনত ৰুকাক অকলেণ্ডৰ বেছমেণ্ট থিয়েটাৰৰ কাৰ্যবাহী সঞ্চালক হিচাপে নিযুক্তি দিয়া হয়।
## সৃষ্টিশীল কৰ্ম
কেট ৰুকাই ““প্লেইং চেভেজ’’ৰ নৃত্য নিৰ্দেশনা কৰাৰ লগতে নৃত্য শিল্পী হিচাপে ২০১০ চনত ৱেলিংটনৰ *টে পাপা* চহৰৰ “চাউণ্ডিংছ থিয়েটাৰ’’ত মাওৰীৰ সমসাময়িক নৃত্যৰ ক'ৱিটি উৎসৱত পৰিৱেশন কৰিছিল।

ৰুকাই ২০১১ চনত মানুকাউ ইনষ্টিটিউট অৱ টেকন'লজিৰ প্ৰথম প্ৰডাকচনৰ কোৰিঅ'গ্ৰাফী কৰিছিল, যিটো ৱেষ্ট চাইড ষ্ট'ৰীৰ চাউথ অকলেণ্ড সংস্কৰণ আছিল।

২০১১ চনত ৰুকা আৰু নৃত্যশিল্পী আৰু পৰিবেশন শিল্পী জোছ ৰুটাৰৰ দ্বাৰা সৃষ্টি আৰু পৰিবেশন কৰা NEW TREATY MILITIA হৈছে জাৰ্মানীৰ বাৰ্লিনত মেচপইণ্ট কোৰিঅ'গ্ৰাফাৰ মিটিঙৰ এক অংশ হিচাপে বিকশিত কৰা এটা প্ৰডাকচন, যিটো যোচেন ৰোলাৰ আৰু আন্না ৱেগনাৰৰ দ্বাৰা আঁত ধৰা এটা ৭ দিনীয়া অনুষ্ঠান আছিল। *নিউ ট্ৰিটী মিলিণ্টা* বাৰ্লিনৰ হেবেল এম উফাৰ পাৰফৰমেন্স চেণ্টাৰত প্ৰিমিয়াৰ শ্ব’ কৰা হৈছিল আৰু তাৰ পিছত বিভিন্কন ঠাই ঘূৰি ফুৰিছিল, যেনে; বুটিক ষ্টুডিঅ', ব্ৰুকলিন নিউয়ৰ্ক; টেম্পো ডান্স ফেষ্টিভেল, কিউ থিয়েটাৰ; চাউথছাইড আৰ্টছ ফেষ্টিভেল, অটাৰা; ৱাৰউইক ব্ৰডহেডৰ সৈতে ডাবল-বিলত ডুনেডিনৰ এটা গোপন স্থান; আৰু দ্য লং হল, ৰোজনিথ, ৱেলিংটন। ইয়াত ৱাইটাংগি সন্ধিৰ বিষয়ে বিতৰ্কিত বিষয়সমূহৰ সন্ধান কৰা হৈছিল। ২০১২ চনত অকলেণ্ডৰ মেইডমেণ্ট থিয়েটাৰত কেট ৰুকাই ট্ৰু পাৰাহাৰ চৰিত্ৰৰ সৈতে দ্বিবৈত ভূমিকাত এটা পৰীক্ষামূলক একক কাম পৰিৱেশন কৰিছিল, যাৰ নাম আছিল HINE-2012, এইখন আছিল অভিনয়ৰ পিছত আলোচনাৰ সৈতে এক মঞ্চ আৰু এইদৰে বৰ্ণনা কৰিছিল: "থলুৱা নৃত্য পৰিচালকসকলে নৃত্যৰ বাবে শৰীৰটোক অনুসন্ধানৰ স্থান হিচাপে ধৰি লৈ গতিশীল থিয়েটাৰৰ সন্ধিয়াত নিজৰ কৰ্মৰাজি উপস্থাপন কৰে।" 

২০১৭ চনত ৰুকাই *ম' লাগা-ফা 'আওফ*'ৰ দ্বাৰা নিৰ্মিত আৰু বেছমেণ্ট থিয়েটাৰত *এফ এ এফ এছ ৱাগ*ৰ দ্বাৰা প্ৰযোজনা কৰা *নিয়ন বুটলেগ* পৰিচালনা কৰে। কেট ৰুকাই ২০১৯ চনত বেছমেণ্ট থিয়েটাৰত *এম্ব'ডাইড কনটেম্পলেচন: এ মিক্সড বিল*ৰ অংশ হিচাপে নৃত্য চলচ্চিত্ৰৰ ৰাশিচ্চিত্ৰ সৃষ্টি কৰি তাক প্ৰয়োগ কৰিছিল। ২০১৯ চনত ৰুকাই অটাউটাহি ক্ৰাইষ্টচাৰ্চৰ টিনি পাৰফৰমেন্স ফেষ্টিভেলত মূল বক্তা আছিল য'ত তেওঁ নিজৰ বক্তব্যত 'পাৰফৰ্মেন্স এজ মেডিচিন'ৰ কথা কৈছিল।

## তথ্য সূত্ৰ

শ্ৰেণী:অভিনেত্ৰী
শ্ৰেণী:নৃত্যশিল্পী
শ্ৰেণী:নিউজিলেণ্ডৰ ব্যক্তি
পোনাকণ বৰুৱা

**পোনকান বৰুৱা** অসম গণ পৰিষদৰ এগৰাকী ৰাজনীতিবিদ। তেওঁ ২০২১ চনৰ অসম বিধানসভা নিৰ্বাচনত চাবুৱা সমষ্টিৰ পৰা বিধায়ক নিৰ্বাচিত হৈছিল।

## তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:ৰাজনীতিবিদ
শ্ৰেণী:অসমৰ ৰাজনীতিক
ভবেন্দ্ৰ নাথ ভৰালী

**ভবেন্দ্ৰ নাথ ভৰালী** অসম গণ পৰিষদ এগৰাকী ৰাজনীতিবিদ। ২০১৬ চনত অসম বিধানসভা নিৰ্বাচনত দেৰগাঁও সমষ্টি পৰা প্ৰথম নিৰ্বাচিত হোৱা ভৰালীয়ে ২০২১ৰ নিৰ্বাচনত ভাৰতীয় জাতীয় কংগ্ৰেছৰ প্ৰাৰ্থী বানী হাজৰিকাক ১২,৪৯৭ ভোটৰ ব্যৱধানত পৰাস্ত কৰি বিধায়ক নিৰ্বাচিত হৈছিল।    

## তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:অসমৰ ৰাজনীতিক
অলক কুমাৰ ঘোষ

**অলোক কুমাৰ ঘোষ** অসমৰ এজন ভাৰতীয় ৰাজনীতিবিদ আছিল। তেওঁ মৰিয়নী পৰা অসম বিধান সভাৰ ২০০৪ চনৰ উপ-নিৰ্বাচনত নিৰ্বাচিত হৈ বিধায়ক হৈছিল।

## প্ৰাৰম্ভিক জীৱন আৰু শিক্ষা
ঘোষ ভোলানাথ ঘোষৰ পুত্ৰ আছিল।  ১৯৭৪ চনত অসমৰ যোৰহাট জিলাৰ মৰিয়নীৰ ৰে 'লৱে হাইস্কুলৰ পৰা H.S.L.C পৰীক্ষাত উত্তীৰ্ণ হৈছিল।

## ৰাজনৈতিক জীৱন
২০০৪ চনত ৰূপম কুৰ্মীৰ মৃত্যুৰ ফলত অনুষ্ঠিত হোৱা উপ-নিৰ্বাচনত তেওঁ তৃণমূল কংগ্ৰেছ প্ৰাৰ্থী আছিল আৰু ১৮৪২৪ টা ভোট লাভ কৰি সমষ্টিৰ বিধায়ক নিৰ্বাচিত হৈছিল।

## সামাজিক কাৰ্যকলাপ
ঘোষ তেওঁৰ জনহিতকৰ কামৰ বাবে পৰিচিত আছিল। ক'ভিড লকডাউন সময়ত তেওঁ শ শ দৰিদ্ৰ লোকক বিনমূলীয়া খাদ্য আগবঢ়াইছিল। তেওঁ ২০১৮ চনৰ পৰা পূব অসমৰ মৰিয়নিত 'নমো কেণ্টিন' নামেৰে এক কেন্টিন চলাইছিল য 'ত প্ৰায় প্ৰতিদিনে প্ৰায় ৩০০ জন দৰিদ্ৰ লোকক সম্পূৰ্ণ আহাৰ পৰিৱেশন কৰা হৈছিল।  শ্ৰমিকসকলক প্ৰতি আহাৰত ৮ টকা আদায় লোৱা হৈছিল আনহাতে ভিখাৰী আৰু অনাথসকলক বিনামূলীয়াকৈ খাদ্য দিয়া হৈছিল।

## তথ্যসূত্ৰসমূহ

শ্ৰেণী:অসমৰ ৰাজনীতিক
কুইন ওজা

**কুইন ওজা** (জন্ম ২৭ নৱেম্বৰ ১৯৫০) এগৰাকী ভাৰতীয় ৰাজনীতিবিদ আৰু ব্যৱসায়ী মহিলা। তেওঁ ভাৰতীয় জনতা পাৰ্টীৰ এগৰাকী সদস্যা। ওজাই ২০১৯ চনৰ পৰা ২০২৪ চনলৈ গুৱাহাটী সমষ্টি প্ৰতিনিধিত্ব কৰি লোকসভাৰ সদস্য হিচাপে সেৱা আগবঢ়ায়। ১৯৯৬ চনৰ পৰা ১৯৯৭ চনলৈকে গুৱাহাটী পৌৰ নিগম মেয়ৰ হিচাপেও তেওঁ কাৰ্যনিৰ্বাহ কৰিছিল।

## তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:ৰাজনীতিবিদ
শ্ৰেণী:অসমৰ ৰাজনীতিক
ইন্দিৰা বাজৰামোভিচ

**ইন্দিৰা বাজৰামোভিচ** এগৰাকী ৰোমা কৰ্মী আৰু অৰ্থনীতিবিদ, যিয়ে ২০ বছৰতকৈও অধিক সময় ধৰি বছনিয়া আৰু হাৰ্জেগোভিনাৰ ৰোমা মহিলাসকলৰ অৱস্থা উন্নত কৰাৰ বাবে কাম কৰি আহিছে। তেওঁ টুজলাৰ *এছ'চিয়েচন অৱ ৰোমা উইমেন*ৰ 'বেটাৰ ফিউচাৰ' (স্থানীয় নাম 'বলজা বুডুচনষ্ট')ৰ পৰিচালিকা।

বাজৰামোভিচে চহৰৰ পৰা দূৰৈৰ ৰোমা গাঁওসমূহক সাহায্য আৰু আশ্বাস প্ৰদানৰ কাম কৰি আহিছে আৰু বছনিয়া আৰু হাৰ্জেগোভিনাত ৰোমা লোকসকলে সকলো ক্ষেত্ৰতে সমান সুযোগ লাভ কৰাৰ পোষকতাও কৰি আহিছে। বিশেষকৈ বাজৰামোভিচে নিবনুৱা ৰোমা মহিলা আৰু ঘৰুৱা হিংসা আৰু নিৰ্যাতনৰ বলি হোৱা মহিলাসকলে সম্মুখীন হোৱা অসুবিধাৰ বিষয়ে সজাগতা সৃষ্টিৰ ওপৰত গুৰুত্ব আৰোপ কৰিছে।
## কাৰ্যকলাপ
বাজৰামোভিচৰ “বেটাৰ ফিউচাৰ’’ নামৰ সংস্থাটোৱে ৰোমা সম্প্ৰদায়ৰ সৰু সৰু ল’ৰা-ছোৱালীৰ বাবে খাদ্য আৰু পৰিষ্কাৰ-পৰিচ্ছন্নতাৰ সামগ্ৰীৰ লগতে স্কুলৰ সামগ্ৰী যোগান ধৰাত গুৰুত্ব আৰোপ কৰে। ইয়াৰ উপৰি এই সংস্থাই দৰিদ্ৰ মহিলাসকলৰ বাবে ব্যক্তিগত চিকিৎসা, বিশেষকৈ স্তন কেন্সাৰৰ চিকিৎসাৰ বাবে স্বাস্থ্য পৰীক্ষাৰ ব্যৱস্থা কৰে, ।
### ক’ভিদ অতিমাৰী
২০২০ চনৰ গ্ৰীষ্মকালত ক’ভিড-১৯ অতিমাৰীৰ মাজতে বাজৰামোভিচ আৰু তেওঁৰ ফাউণ্ডেচনে বছনিয়া আৰু হাৰ্জেগোভিনা মহিলা ৰোমা নেটৱৰ্ক, টুজলা কমিউনিটি ফাউণ্ডেশ্যন আৰু আন্তঃৰাষ্ট্ৰীয় সংহতি মঞ্চ ইমাউছৰ সৈতে অংশীদাৰিত্ব কৰি কিচেলজাকৰ আশে-পাশে থকা স্থানীয় ৰোমা সম্প্ৰদায়ক ৭০০ সংখ্যক সাহায্য পেকেজ প্ৰদান কৰে। বাজৰামোভিচে স্বেচ্ছাসেৱকৰ সৈতে প্ৰতি ৩ দিনৰ মূৰে মূৰে এবাৰ দিনটোত স্বেচ্ছাসেৱকৰ ৪০০টা খাদ্য বিতৰণ কাৰ্যত সহায় কৰিছিল। ফুটবল খেলপথাৰ নিৰ্মাণ আৰু শিশুৰ বাবে খেলা কোঠাকে ধৰি কেইবাটাও নিৰ্মাণ প্ৰকল্পৰ লগত তেওঁ জড়িত আছিল। ইয়াৰ উপৰিও তেওঁ এটা ক্ষতিগ্ৰস্ত নলা পুনৰ নিৰ্মাণৰ কামত জড়িত আছিল, যাৰ ফলত পূৰ্বে বহু স্থানীয় ঘৰ বানপানীত বুৰ গৈছিল। ক’ভিদ অতিমাৰীৰ সময়ত ৰোমা সম্প্ৰদায়ক বিভিন্ন ধৰণে সহায় আগবঢ়োৱাৰ উপৰি বাজৰামোভিচে গ্ৰাম্য অঞ্চলৰ অভাৱ অভিযোগসমূহ নথিভুক্ত কৰিছিল, যিবোৰ এই মহামাৰীৰ সময়ত আৰু অধিক ভয়াৱহ হৈ পৰিছিল। তেওঁ আঙুলিয়াই দিয়ে যে, ৰোমা সম্প্ৰদায়ৰ এটা অতি সৰু অংশৰ ছাত্ৰ-ছাত্ৰীয়েহে অনলাইন ক্লাছত অংশগ্ৰহণ কৰে আৰু এই সময়ছোৱাত ঘৰুৱা হিংসা আৰু স্বাস্থ্যসেৱাৰ ক্ষেত্ৰত বৈষম্যৰ হাৰ বৃদ্ধি পাইছে। বিশেষকৈ এই গ্ৰাম্য জনগোষ্ঠীসমূহত ক'ভিড-১৯ পৰীক্ষাৰ উপলব্ধতাৰ অভাৱৰ ওপৰত তেওঁ আলোকপাত কৰে।

## ৰাজনীতিত
ইন্দিৰা বাজৰামোভিচে টুজলা চহৰ পৰিষদৰ নিৰ্বাচনত *ইউনিয়ন ফৰ এ বেটাৰ ফিউচাৰ অৱ বিএইচ* (Union for a Better Future of BiH) দলৰ  টিকট নম্বৰ ৯ৰে কাউন্সিলাৰ পদৰ বাবে প্ৰতিদ্বন্দ্বিতা কৰে। তেওঁ নিৰ্বাচিত হোৱা নাছিল। মুঠ ২০ গৰাকী ৰোমান মহিলাই এই নিৰ্বাচনত অৱতীৰ্ণ হৈছিল যদিও কোনো এগৰাকী মহিলাই কাউন্সিলাৰ হিচাপে নিৰ্বাচিত হোৱা নাছিল। এই নিৰ্বাচনৰ সময়ত ৪৭জন ৰোমা পুৰুষেও নিৰ্বাচনত অৱতীৰ্ণ হৈছিল, ইয়াৰে ৬জন কাউন্সিলাৰ হৈছিল। ইন্দিৰা বাজৰামোভিচে মহিলাসকল ৰাজনীতিত অসফল হোৱাৰ কাৰণ হিচাপে তেওঁলোকে দৃশ্যমান প্ৰচাৰৰ পৰিৱৰ্তে সামূহিক কামত মনোনিৱেশ কৰে বুলি কয়। তেওঁ বহুতো নতুন দলৰ মাজত ভোট বিভাজনৰ প্ৰতিও মানুহৰ দৃষ্টি আকৰ্ষণ কৰে আৰু ৰোমা বাসীক এজন প্ৰাৰ্থীৰ আঁৰত একত্ৰিত হ'বলৈ আহ্বান জনায় যদিও পূৰ্বৰ বছৰবোৰতকৈ অধিক সংখ্যক ৰোমাই ক্ষমতাৰ বাবে প্ৰতিদ্বন্দ্বিতা কৰাটোৱে তেওঁৰ মনত আঘাত কৰে।

## তথ্য সূত্ৰ

শ্ৰেণী:সমাজকৰ্মী
ইডোলা চেইণ্ট-জাঁ

**ইডোলা চেইণ্ট-জাঁ**  (), জন্ম: ১৯ মে', ১৮৮০ চন – মৃত্যু: ৬ এপ্ৰিল, ১৯৪৫ চন, কিউবেকৰ এগৰাকী সাংবাদিক, শিক্ষাবিদ আৰু নাৰীবাদী মহিলা আছিল। তেওঁ কিউবেকত মহিলাসকলৰ সম অধিকাৰৰ সন্ধানত নিজৰ জীৱন উৎসৰ্গা কৰিছিল আৰু তেওঁৰ প্ৰচেষ্টাৰ ফলত ১৯৪০ চনত কিউবেকত মহিলাসকলক ভোটাধিকাৰ দিয়া হয়।
## জীৱনী
ইডোলা চেইণ্ট জাঁই কানাডাত জন্মগ্ৰহণ কৰিছিল আৰু তেওঁ মেকগিল বিশ্ববিদ্যালয়ৰ ফৰাচী ভাষা অধ্যয়ন বিভাগত অধ্যাপনা কৰিছিল। তেওঁ ১৯২৫ চনত মণ্ট্ৰিয়েল জুভেনাইল কোৰ্টৰ ব'ৰ্ডৰ সম্পাদিকা আছিল আৰু নাম দিয়া হৈছিল *কমিছন ডু চেলেয়াৰ মিনিমাম ডেছ ফেমছ ডু কিউবেক*। ১৯২৭ চনত ইডোলা চেইণ্ট-জাঁই *এলায়েন্স কানাডিয়ান প'ৰ লে ভোট ডেছ ফেমছ অ' কিউবেক* প্ৰতিষ্ঠা কৰে। ই এটি নাৰীবাদী সংগঠন৷ এই মিত্ৰজোঁটে কিউবেকৰ মহিলাসকলৰ বাবে ভোটাধিকাৰ লাভ কৰাত গুৰুত্বপূৰ্ণ ভূমিকা পালন কৰিছিল৷ কিউবেকৰ প্ৰধানমন্ত্ৰী লুই-আলেকজেণ্ডাৰ টাশ্বেৰ’ৰ সৈতে মহিলাসকলক ভোটাধিকাৰ দিয়াৰ দাবীত সাক্ষাৎ কৰা মহিলাৰ দলটোৰ ভিতৰত ইডোলাও আছিল। ১৯২০ চনৰ পৰা ১৯৪০ চনৰ ভিতৰত ফৰাচী কানাডিয়ানসকলৰ মুক্তি প্ৰক্ৰিয়াত এচিভিএফকিউৱে গুৰুত্বপূৰ্ণ ভূমিকা পালন কৰিছিল আৰু ১৯৪০ চনলৈকে তেওঁ পৰৱৰ্তী প্ৰতিটো বছৰতে কিউবেক ৰাষ্ট্ৰীয় বিধানসভাৰ সম্মুখত ঘূৰি থাকে আৰু অৱশেষত কিউবেক মহিলাসকলে ৰাজনৈতিক অধিকাৰ হিচাপে ভোটাধিকাৰ লাভ কৰে। ১৯২০ চনৰ পৰা ১৯৪০ চনৰ ভিতৰত ফৰাচী কানাডিয়ানসকলৰ মুক্তি প্ৰক্ৰিয়াতো এচিভিএফকিউৱে গুৰুত্বপূৰ্ণ ভূমিকা পালন কৰিছিল।

১৯৩০ চনত চেইণ্ট ডেনিছত নিৰ্দলীয় প্ৰাৰ্থী হিচাপে কানাডাৰ হাউছ অৱ কমনছৰ এখন আসনৰ বাবে তৃতীয়বাৰ আৰু শেষবাৰৰ বাবে প্ৰতিদ্বন্দ্বীতা কৰে যদিও তেওঁ বিফল হয়৷।
৬ এপ্ৰিল, ১৯৪৫ চনত, ৬৪ বছৰ বয়সত মণ্ট্ৰিয়েলত ইডোলা চেইণ্ট-জাঁৰ মৃত্যু হয়।
২০১৬ চনত কানাডাৰ বেংক নোটত অন্তৰ্ভূক্ত কৰাৰ বাবে কানাডাৰ উল্লেখযোগ্য নাৰীক বাছনি কৰিবলৈ কৰা চূড়ান্ত তালিকাত পাঁচগৰাকীৰ ভিতৰত অন্যতম আছিল চেইণ্ট ইডোলা, যিখন প্ৰতিযোগিতা পুৰুষৰ বাবে বন্ধ আছিল। কিন্তু শেষত, নাগৰিক অধিকাৰ কৰ্মী ভায়োলা ডেচমণ্ডৰ আগত ইডোলা পৰাস্ত হয়৷
## লিগেচী
 
শ্বাৰব্ৰুকৰ পথৰ কাষৰ ইডোলা চেইণ্ট জাঁৰ মূৰ্তি আৰু মণ্ট্ৰিয়েলৰ পাৰ্কৰ ইডোলা-চেইণ্ট-জাঁৰ মূৰ্তি তেওঁৰ সন্মানত নিৰ্মাণ কৰা হয়।

কিউবেকৰ মহিলাসকলৰ অৱস্থা উন্নত কৰাত উল্লেখযোগ্য অৱদান আগবঢ়োৱা মহিলা বা মহিলাৰ গোটক ফেডাৰেচন ডেছ ফেমছ ডু কিউবেকে *প্ৰিস্ক ইডোলা চেইণ্ট-জাঁ বঁটা* প্ৰদান কৰি আহিছে।

১৯৮১ চনৰ মাৰ্চ মাহত কানাডাৰ এটা নতুন ডাকটিকট জাৰি কৰা হয়, য'ত ইডোলা চেইণ্ট-জাঁৰ চিত্ৰ অংকন কৰা হয়।

২০১২ চনত কিউবেকৰ প্ৰধানমন্ত্ৰী পলিন মাৰ’ইছে চেইণ্ট জাঁ, থেৰেছ কেছগ্ৰেইন আৰু মেৰী-ক্লেয়াৰ কাৰ্কলেণ্ডৰ মূৰ্তি উন্মোচন কৰে। জুলছ লাছালেত অৱস্থিত এই মূৰ্তিটো কাৰ্কলেণ্ডক কানাডাৰ *প্ৰথম মহিলা মন্ত্ৰী* হিচাপে নিযুক্তি দিয়াৰ ৫০ বছৰীয়া জয়ন্তী উদযাপনৰ স্মৃতি হিচাপে কৰা হৈছিল।

## তথ্য সূত্ৰ

শ্ৰেণী:সমাজকৰ্মী
সোমা সেন

**সোমা সেন** (ইংৰাজী: Shoma Sen) এগৰাকী মহিলা অধিকাৰ কৰ্মী আৰু নাগপুৰ বিশ্ববিদ্যালয়ৰ সহকাৰী অধ্যাপিকা তথা ইংৰাজী সাহিত্য বিভাগৰ প্ৰাক্তন মুৰব্বী। ২০১৮ চনৰ ৮ জুনত ভীমা কোৰেগাঁও কাণ্ডত জড়িত থকাৰ অভিযোগত পুনে আৰক্ষীয়ে তেওঁক গ্ৰেপ্তাৰ কৰিছিল।

## ব্যক্তিগত জীৱন
মুম্বাইৰ বান্দ্ৰা চহৰৰ এক উচ্চ মধ্যবিত্ত বঙালী পৰিয়ালত সোমা সেনৰ জন্ম হৈছিল। ছেইণ্ট জোচেফ কনভেণ্টৰ (St. Joseph's Convent) পৰা তেওঁ প্ৰাথমিক শিক্ষা লাভ কৰিছিল। মুম্বাইৰ এলফিনষ্টোন মহাবিদ্যালয়ৰ (Elphinstone College) পৰা স্নাতকোত্তৰ ডিগ্ৰী সম্পূৰ্ণ কৰাৰ পিছত নাগপুৰ বিশ্ববিদ্যালয়ৰ পৰা এম.ফিল. আৰু পি.এইচ.ডি. ডিগ্ৰী অৰ্জন কৰিছিল। সাহিত্যিক আৰু অনুবাদক তুষাৰ কান্তি ভট্টাচাৰ্যৰ সৈতে তেওঁ বিবাহপাশত আবদ্ধ হৈছিল। তেওঁলোকৰ কন্যা কোৱেল এগৰাকী চলচ্চিত্ৰ নিৰ্মাতা। বৰ্তমান সোমা সেন নাগপুৰত বাস কৰে।

## সমাজকৰ্ম
সোমা সেনে মানৱ অধিকাৰ সংগঠন *কমিটি ফৰ দ্য প্ৰটেকচন অৱ ডেম’ক্ৰেটিক ৰাইটছ*ৰ (Committee for the Protection of Democratic Rights) হৈ কাম কৰে। সোমা বৰ্তমাৱ নাগপুৰ বিশ্ববিদ্যালয় শিক্ষক সন্থাৰ সভানেত্ৰী হিচাপেও কাৰ্যনিৰ্বাহ কৰিছিল। ২০১৮ চনৰ ৬ জুনত পুনে আৰক্ষীয়ে তেওঁক ভীমা কোৰেগাঁও কাণ্ডত জড়িত থকাৰ অভিযোগত গ্ৰেপ্তাৰ কৰিছিল, আৰু পিছত নাগপুৰ বিশ্ববিদ্যালয়ৰ পদৰ পৰা নিলম্বিত কৰিছিল। এতিয়ালৈকে বিচাৰ বিভাগে সেই অভিযোগৰ কোনো প্ৰমাণ দাখিল কৰা নাই আৰু সেই বাবে বম্বে উচ্চ ন্যায়ালয়ত গোচৰ প্ৰক্ৰিয়া চলি আছে। ইতিমধ্যে সোমাই ৫২৮ দিনতকৈ অধিক সময় (প্ৰায় ডেৰ বছৰ) কাৰাগাৰত কটাবলগীয়া হৈছে। সোমা নাগপুৰৰ মহিলাৰ ওপৰত হোৱা হিংসা আৰু যৌতুকৰ বাবে হোৱা মৃত্যুৰ দৰে বিষয়ৰ ওপৰত কাম কৰা *স্ত্ৰী চেতনা* নামৰ এটা নাৰী সংগঠনৰ সৈতেও জড়িত আছিল।

## গ্ৰেপ্তাৰ
২০১৮ চনৰ ৮ জুন তাৰিখে সুধীৰ ধাৱালে, মহেশ ৰাউত, সুৰেন্দ্ৰ গাডলিং আৰু ৰোনা উইলছনৰ সৈতে সোমা সেনক পুনে আৰক্ষীয়ে গ্ৰেপ্তাৰ কৰে। ভীমা কোৰেগাঁও হিংসাৰ লগত জড়িত থকাৰ অভিযোগত “অবৈধ কাৰ্যকলাপ (প্ৰতিৰোধ) আইন”ৰ অধীনত তেওঁলোকৰ বিৰুদ্ধে অভিযোগ উত্থাপন কৰা হৈছিল। গ্ৰেপ্তাৰৰ সময়ত তেওঁ নাগপুৰ বিশ্ববিদ্যালয়ৰ পৰা অৱসৰ লোৱাৰ সময় ওচৰ চাপিছিল। ৪৮ ঘণ্টাৰো অধিক সময় আৰক্ষীৰ জিম্মাত থকাৰ দোষত ১৫ জুনত তেওঁক নাগপুৰ বিশ্ববিদ্যালয়ৰ সকলো পদৰ পৰা তেওঁক নিলম্বন কৰা হয়।

## ভীমা কোৰেগাঁৱ হিংসা
১৮১৮ চনৰ ১ জানুৱাৰীত মহাৰাষ্ট্ৰ কোৰেগাঁৱত সংঘটিত এখন যুদ্ধত ইষ্ট ইণ্ডিয়া কোম্পানীৰ অধিকতৰ মাহাৰ জনগোষ্ঠীৰ লোকেৰে গঠিত বম্বে প্ৰেচিডেন্সি আৰ্মীৰ ৮০০ সৈন্যই “মাৰাঠা পেছুৱা বাজী ৰাও”ৰ (দ্বিতীয়) উচ্চ বৰ্ণৰ লোকেৰে গঠিত সৈন্য বাহিনীক (প্ৰায় ২৮,০০০ সৈন্য) পৰাস্ত কৰিছিল। কোৰেগাঁৱত ইংৰাজসকলে মৃত সৈনিকৰ স্মৃতিত বিজয় স্তম্ভ স্থাপন কৰিছিল। ১৯২৮ চনত বি. আৰ. আম্বেদকাৰৰ নেতৃত্বত ইয়াত প্ৰথমখন স্মৃতিচাৰণ সভা অনুষ্ঠিত হৈছিল। তেতিয়াৰ পৰাই প্ৰতি বছৰে ১ জানুৱাৰীত আম্বেদকাৰৰ অনুগামী মাহাৰাসকলে ভীমা কোৰেগাঁৱত সমবেত হৈ মাৰাঠা সাম্ৰাজ্যৰ অত্যাচাৰী উচ্চ বৰ্ণ শাসন ব্যৱস্থাৰ বিৰুদ্ধে কৰা জয়ৰ স্মৃতি উদযাপন কৰে। এই “কোৰেগাঁৱ যুদ্ধৰ ২০০ বছৰীয়া জয়ন্তী” ২০১৮ চনৰ ১ জানুৱাৰীত অনুষ্ঠিত হৈছিল। সেইবাৰ অনুষ্ঠান উদযাপনৰ সময়ত এক হিংসাত্মক ঘটনা সংঘটিত হৈছিল। এই ঘটনাই ভীমা কোৰেগাঁৱ হিংসা নামে জনাজাত হৈ পৰে।এই সমাৱেশত সংঘটিত হোৱা হিংসা আৰু শিলগুটি নিক্ষেপৰ ফলত এজন ২৮ বছৰীয়া যুৱকৰ মৃত্যু হৈছিল আৰু অন্য পাঁচজন লোক আহত হৈছিল।

## তথ্য সংগ্ৰহ

শ্ৰেণী:নাৰীবাদী
শ্ৰেণী:ভাৰতীয় শিক্ষাবিদ
কাগজ ফুল

**কাগজ ফুল** (বৈজ্ঞানিক নাম: *Bougainvillea glabra*) বা **পেপাৰফ্লাৱাৰ**, হৈছে বনছাইৰ বাবে ব্যৱহৃত বৌগেইনভিলিয়াৰ আটাইতকৈ সাধাৰণ এটি প্ৰজাতি। বৈজ্ঞানিক নামত থকা 'গ্লেব্ৰা' উপনামটো এটি লেটিন শব্দৰ পৰা আহিছে যাৰ অৰ্থ হৈছে "তপা"।

## বিৱৰণ
ই এবিধ চিৰসেউজ, বগাই যোৱা জোপোহা, ডাঠ, কাঁইটীয়া কাণ্ড আৰু তললৈ যোৱা ডালবোৰ নোমহীন বা কম লোমযুক্ত। পাতৰ ঠাৰি ৩–১০ মিলিমিটাৰ দীঘল (১⁄৮–৩⁄৮ ইঞ্চি) হয়। পাতৰ ব্লেড ডিম্বাকৃতিৰ পৰা ডিম্বাকৃতিৰ লেন্সৰ দৰে, জোঙা বা চমুকৈ জোঙা, ৫ৰ পৰা ১৩ চেণ্টিমিটাৰ দীঘল আৰু ৩ৰ পৰা ৬ চেণ্টিমিটাৰ বহল, তলৰ ফালে কম ফুলি উঠা লোম আৰু ওপৰত টান। পাতৰ দৰে ব্ৰেক্টবোৰ বেঙুনীয়া, দীঘলীয়া বা উপবৃত্তাকাৰ, জোঙা, ৬৫–৯০ মিলিমিটাৰ (২+১⁄২–৩+১⁄২ ইঞ্চি) দীঘল আৰু প্ৰায় ৫০ মিলিমিটাৰ (২ ইঞ্চি) বহল। ফুলৰ ওপৰত টাৱাৰ হৈ থাকে। প্ৰায় ৩.৫ মিলিমিটাৰ দীঘল ফুলৰ ঠাৰিৰ ওপৰত এইবোৰ পৃথকে পৃথকে যোৰকৈ বা তিনিজনীয়া গোটত গজে।

মুকুটৰ নলীটো সেউজীয়া, স্পষ্ট কোণযুক্ত, প্ৰায় ২ চেণ্টিমিটাৰ দীঘল, বিৰল ডাউনী লোমযুক্ত, পাঁজৰযুক্ত আৰু ফুলৰ ডালৰ পৰা আঁতৰত বিন্দু। টিপটো পাঁচবাৰ লোবযুক্ত আৰু চুটি, বিস্তৃত, বগা বা হালধীয়া ৰঙৰ হেম গঠন কৰে। ছয়ৰ পৰা আঠটা পুংকেশৰ ৮ৰ পৰা ১৩ মিলিমিটাৰ দীঘল পুংকেশৰ থাকে। ডিম্বাশয় প্ৰায় ২ মিলিমিটাৰ দীঘল, ষ্টাইলাছ ১ মিলিমিটাৰ আৰু দাগ ২.৫ মিলিমিটাৰ।

সাধাৰণতে ই ৩–৩.৫ মিটাৰ (১০–১২ ফুট) ওখ, মাজে মাজে ৯ মিটাৰ (৩০ ফুট) পৰ্যন্ত ওখ হয়। সৰু সৰু বগা ফুলবোৰ সাধাৰণতে ৰঙীন কাগজৰ দৰে ব্ৰেক্টৰে আগুৰি থুপ খাই থকা দেখা যায়, সেয়েহে ইয়াৰ নাম কাগজ ফুল। পাতবোৰ গাঢ় সেউজীয়া, আকৃতিৰ পৰিৱৰ্তনশীল, ১০০ মিলিমিটাৰ (৪ ইঞ্চি) পৰ্যন্ত দীঘল। ফুলৰ ব্যাস প্ৰায় ০.৪ চে.মি. (গোলাপী ৰঙৰ পাহিৰ দৰে গঠনবোৰ পাহি নহয়, বৰঞ্চ ব্ৰেক্ট।)

## খেতি
*বি. গ্লেব্ৰা* তাপ আৰু খৰাং সহনশীল আৰু হিমৰ প্ৰতি সংবেদনশীল। ইয়াৰ বংশ কলমৰ দ্বাৰা সহজে বংশবৃদ্ধি কৰা হয়। ইয়াক ভালদৰে ফুল ফুলাবলৈ সম্পূৰ্ণ সূৰ্যৰ পোহৰ, উষ্ণ বতৰ আৰু ভালদৰে পানী ওলাই যোৱা মাটিৰ প্ৰয়োজন। এই প্ৰজাতিটো প্ৰায়ে সংস্কৃতিত, কাঁচৰ ঘৰত হিম থকা অঞ্চলত, অন্যথা বাহিৰত ব্যৱহাৰ কৰা হয়। পাতৰ তলৰ ফালে মুগাৰ দৰে অনুভৱ কৰা *বৌগেইনভিলিয়া গ্লেব্ৰা*ৰ পৰা পৃথক একেধৰণৰ *বৌগেইনভিলিয়া স্পেকটেবিলিছ*ৰ খেতিও কৰা হয়, কিন্তু কমকৈ।

### ব্যৱহাৰ
চিকিৎসা বিজ্ঞানৰ গুৰুত্বপূৰ্ণ হোৱাৰ বাবে উদ্ভিদৰ কোমল পাত আৰু ব্ৰেক্টৰ ইনফিউজন মৌখিকভাৱে গেষ্ট্ৰাইটিছৰ সমস্যা (ডায়েৰিয়া, পেটৰ বিষ), আৰু শ্বাস-প্ৰশ্বাসজনিত অৱস্থা (হাঁপানি, ব্ৰংকাইটিছ, কেটাৰ, বুকুৰ বিষ, জ্বৰ, নিউম'নিয়া, হুপিং কাহ)ৰ চিকিৎসাৰ বাবে ব্যৱহাৰ কৰা হয়।

## চিত্ৰমালা

Image:BougainvilleaGlabraVine.jpg|লতা
Image:Paperflower -- Bougainvillea glabra.jpg|কাগজ ফুল—বৌগেইনভিলিয়া গ্লেব্ৰা
Image:BougainvilleaGlabraFlowers.jpg|ফুল
File:Bougainvillea glabra at Kadavoor.jpg|হালধীয়া ব্ৰেক্টৰ সৈতে *বৌগেইনভিলিয়া গ্লেব্ৰা*
File:B.glabra_flower.jpg|*বি. গ্লেব্ৰা*ৰ প্ৰকৃত ফুল (শেঁতা হালধীয়া ৰঙৰ) উজ্জ্বল মেজেন্টা ৰঙৰ ব্ৰেক্টেৰে আগুৰি থকা। ৰঙৰ বিস্তৃত পৰিসৰ আছে।
File:Pink paperflowers (Bougainvillea glabra).jpg|জোপোহা এটাৰ ওপৰত একাধিক কাগজফুল
File:Bougainvillea glabra or paperflower.jpg|বৌগেইনভিলিয়া গ্লেব্ৰা বা কাগজ ফুলৰ, ভাৰতৰ পশ্চিম বংগত তোলা এখন ছবি।


## লগতে চাওক
*গ্লেণ্ডোৰা বৌগেইনভিলিয়া

## তথ্য উৎস

শ্ৰেণী:উদ্ভিদজগত
শ্ৰেণী:লতা
হ্যালোইন

হ্যালোইন বা হ্যালোৱেন(ইংৰাজী:Halloween) সাধাৰণভাৱে অলহেল'ৱিন, অল হ্যালোৱেন, বা অল চেন্টছ ইভ নামেৰে জনাজাত) হৈছে বহু দেশত ৩১ অক্টোবৰত পালন কৰা এক উদযাপন, দ্য... অল হেল’ছ ডে’ৰ পশ্চিমীয়া খ্ৰীষ্টান উৎসৱ। ই অলহেল'টাইড পালনৰ আৰম্ভণিতে, লিটাৰ্জিকেল বছৰৰ মৃতকসকলক স্মৰণ কৰাৰ বাবে উৎসৰ্গা কৰা সময়, য'ত সন্ত (পবিত্ৰ), শ্বহীদ আৰু সকলো বিশ্বাসী বিদায়ী লোককে ধৰি স্মৰণ কৰা হয়।জনপ্ৰিয় সংস্কৃতিত এই দিনটো , ভয়ংকৰ আৰু অলৌকিকতাৰ সৈতে জড়িত হৈ ভয়ানকতাৰ উদযাপন কৰা হয় 

এটা তত্ত্বৰ মতে বহুতো হ্যালোইন পৰম্পৰা কেলটিক শস্য চপোৱা উৎসৱৰ দ্বাৰা প্ৰভাৱিত হৈছিল, বিশেষকৈ গেইলিক উৎসৱ ছামহাইন, যিবোৰৰ পৌত্তলিক শিপা আছে বুলি বিশ্বাস কৰা হয়। কিছুমানে আৰু আগবাঢ়ি গৈ কয় যে ছামহাইনক হয়তো ইয়াৰ প্ৰাকক্ষণৰ লগতে আৰম্ভণিৰ গীৰ্জাই অল হেল'ছ ডে' হিচাপে খ্ৰীষ্টান ধৰ্ম গ্ৰহণ কৰিছিল। আন আন শিক্ষাবিদসকলে বিশ্বাস কৰে যে হ্যালোইনৰ আৰম্ভণি কেৱল খ্ৰীষ্টান বন্ধৰ দিন হিচাপে হৈছিল, ই অল হেল'ছ ডে'ৰ ভিজিল আছিল। আয়াৰলেণ্ড আৰু স্কটলেণ্ডত শতিকাজুৰি উদযাপন কৰা আইৰিছ আৰু স্কটিছ অনুপ্ৰৱেশকাৰীসকলে ১৯ শতিকাত উত্তৰ আমেৰিকালৈ বহুতো হ্যালোইন প্ৰথা লৈ যায়, আৰু তাৰ পিছত আমেৰিকাৰ প্ৰভাৱৰ দ্বাৰা ২০ শতিকাৰ শেষৰ ফালে আৰু একবিংশ শতিকাৰ আৰম্ভণিতে বিভিন্ন হ্যালোইন প্ৰথা অন্য দেশলৈ বিয়পি পৰে  ৰ দ্বাৰা প্ৰকাশিত।
জনপ্ৰিয় হ্যালোইন কাৰ্য্যকলাপসমূহৰ ভিতৰত আছে ট্ৰিক-অৰ-ট্ৰিটিং (বা ইয়াৰ সৈতে জড়িত গুইজিং আৰু ছ'লিং), হ্যালোইনৰ সাজ-পোছাকৰ পাৰ্টিত অংশগ্ৰহণ কৰা, কুমলীয়া বা টাৰ্নিপক জেক-অ'-লেণ্টেনত খোদিত কৰা, বনফাইয়াৰ জ্বলোৱা, আপেল ববিং, ভৱিষ্যদ্বাণীৰ খেল, প্ৰেংক খেলা, ভূতুনী আকৰ্ষণ ভ্ৰমণ কৰা , ভয়ংকৰ কাহিনী কোৱা, আৰু ভয়ানক বা হ্যালোইন থিমৰ ছবি চোৱা।কিছুমান মানুহে অল হেল'ছৰ পূৰ্বাহ্ন খ্ৰীষ্টান ধৰ্মাৱলম্বী পালন কৰে, গীৰ্জাৰ সেৱাত অংশগ্ৰহণ আৰু মৃতকৰ কবৰত মমবাতি জ্বলোৱা আদি যদিও আন কিছুমানৰ বাবে ই এক ধৰ্মনিৰপেক্ষ উদযাপন। কিছুমান খ্ৰীষ্টানে ঐতিহাসিকভাৱে অল হেল'ছৰ পূৰ্বে মাংসৰ পৰা বিৰত থাকে, যিটো পৰম্পৰা এই ভিজিলৰ দিনটোত আপেল, আলুৰ পেনকেক আৰু ছ'ল কেককে ধৰি কিছুমান নিৰামিষ খাদ্য খোৱাত প্ৰতিফলিত হয়।

## সাজ-পোছাক

হ্যালোইনৰ সাজ-পোছাক পৰম্পৰাগতভাৱে ভেম্পায়াৰ, ভূত, কংকাল, ভয়ংকৰ দেখা ডাইনী আৰু চয়তানৰ দৰে আকৃতিৰ আৰ্হিত তৈয়াৰ কৰা হৈছিল। সময়ৰ লগে লগে সাজ-পোছাকৰ নিৰ্বাচনত কল্পকাহিনী, চেলিব্ৰিটি, আৰু নিঞ্জা আৰু ৰাজকুমাৰীৰ দৰে জেনেৰিক আৰ্কিটাইপৰ জনপ্ৰিয় চৰিত্ৰসমূহ অন্তৰ্ভুক্ত কৰা হয়।
১৯ শতিকাৰ শেষৰ ফালে হ্যালোইনত স্কটলেণ্ড আৰু আয়াৰলেণ্ডত সাজ-পোছাক পিন্ধা আৰু "গুইজিং" কৰাটো প্ৰচলিত হৈ পৰিছিল। স্কটিছ শব্দ, শিশুসকলে পিন্ধা ছদ্মবেশ বা সাজ-পোছাকৰ বাবে এই পৰম্পৰাক "গুইজিং" বুলি কোৱা হয়। আয়াৰলেণ্ড আৰু স্কটলেণ্ডত মুখাক 'মিছা মুখ' বুলি জনা যায়, যিটো শব্দ স্কটলেণ্ডৰ আয়ৰত ১৮৯০ চনত স্কটলেণ্ডৰ এজন স্কটে গুইজাৰক বৰ্ণনা কৰি লিপিবদ্ধ কৰিছিল: "মই মনত ৰাখিছিলো যে ই হ্যালোইন আছিল . . . the wee callans ( ল'ৰাবোৰে ইতিমধ্যে ইয়াত আছিল, তেওঁলোকৰ ফ'জ-ফেচ (মিছা মুখ) আৰু তেওঁলোকৰ বিট অ' টাৰ্নিপ লেন্থ্ৰন (বন্তি) তেওঁলোকৰ হাউনত (হাত) পিন্ধিছিল" ২০ শতিকাৰ আৰম্ভণিতে আমেৰিকাত হ্যালোইন পাৰ্টিৰ বাবে সাজ-পোছাক পৰিবহণ কৰাটো জনপ্ৰিয় হৈ পৰিছিল, শিশুৰ দৰেই প্ৰাপ্তবয়স্কৰ বাবেও আৰু যেতিয়া ১৯২০ আৰু ১৯৩০ চনত কানাডা আৰু আমেৰিকাত ট্ৰিক-অৰ-ট্ৰিটিং জনপ্ৰিয় হৈ পৰিছিল।
## তথ্যসূত্ৰ

শ্ৰেণী:উৎসৱ
হিজাব

**হিজাব** (আৰবী: حجاب, ৰোমানীকৃত: ḥijāb, ) হৈছে মুছলমান মহিলাই পৰিধান কৰা এবিধ পৰম্পৰাগত বস্ত্ৰ। এই বস্ত্ৰ মূৰৰ আৱৰণ হিচাপে পৰিধান কৰা হয়। এই বস্ত্ৰৰ সৈতে পৰম্পৰাগত ইহুদী মহিলাসকলে পিন্ধা টিচেল (tichel) বা স্নোড (snood), কিছুমান খ্ৰীষ্টান মহিলাই পিন্ধা মেণ্টীলা (mantilla), এপষ্টলনিক (apostolnik) আৰু উইম্পল (wimple), আৰু বহু হিন্দু আৰু শিখ মহিলাই পিন্ধা দুপাট্টাৰ সৈতে সাদৃশ্য আছে। হিজাব বহু ৰূপত পোৱা যায় যদিও ই প্ৰায়ে বিশেষভাৱে মূৰত মেৰিয়াই চুলি, ডিঙি আৰু কাণ ঢাকি পৰিধান কৰা হয় আৰু হিজাব পিন্ধোতে মুখখন ঢাকি ৰখা নহয়। ১৯৭০ চনৰ পৰাই বিশ্বজুৰি হিজাবৰ ব্যৱহাৰ বৃদ্ধি পাইছে আৰু বহু মুছলমানে ইয়াক পৰিধান কৰিলে “বিনয় আৰু বিশ্বাস প্ৰকাশ কৰা হয়” বুলি ভাবে; বহু মহিলাই সৌন্দৰ্যবৰ্ধনৰ বাবেও হিজাব পৰিধান কৰে। মহিলাসকলে মূৰ ঢাকি ৰখাটো বাধ্যতামূলক নহয় যদিও অতি প্ৰয়োজনীয় আৰু অগ্ৰাধিকাৰ দিয়া উচিত বুলি ইছলামিক ধৰ্মীয় পণ্ডিতসকলে মত পোষণ কৰে।

হিজাব শব্দটো প্ৰথমে বিভাজন বা পৰ্দাক বুজাবলৈ ব্যৱহাৰ কৰা হৈছিল আৰু কেতিয়াবা ইছলামিক শালীনতাবোধৰ নীতিৰ বাবেও ব্যৱহাৰ কৰা হৈছিল। কোৰানৰ আয়াতসমূহত এই শব্দটোৱে মুহাম্মাদৰ মূল ঘৰলৈ অহা দৰ্শনাৰ্থীসকল আৰু তেওঁৰ পত্নীসকলৰ বাসস্থানৰ মাজত থকা পৰ্দাক বুজাবলৈ ব্যৱহাৰ কৰা হৈছিল। সেইবাবে কিছুলোকে দাবী কৰে যে হিজাব সম্পৰ্কীয় কোৰানৰ আদেশ কেৱল মুহাম্মাদৰ পত্নীৰ ক্ষেত্ৰতহে প্ৰযোজ্য আছিল আৰু সকলো মহিলাৰ ক্ষেত্ৰত নহয়। আন এক ব্যাখ্যামতে ৰাজহুৱা ক্ষেত্ৰত পুৰুষৰ পৰা নাৰীক পৃথক কৰা কাৰ্যক হিজাব বুলিব পাৰে, আনহাতে আধ্যাত্মিক দিশত হিজাব হৈছে “মানুহক বা জগতখনক ঈশ্বৰৰ পৰা পৃথক কৰা ওৰণি।” কোৰানত কেতিয়াও হিজাব শব্দটো মহিলাৰ কাপোৰক বুজাবলৈ ব্যৱহাৰ কৰা হোৱা নাই, কিন্তু কিছুমান অংশত মহিলাৰ সাজ-পোছাকৰ বিষয়ে অন্যান্য শব্দ জিলবাব (jilbab) আৰু খিমাৰ (khimār) শব্দৰ ব্যৱহাৰ কৰা হৈছে। কিছুমানৰমতে কোৰানত মূৰত লোৱা বস্ত্ৰখনৰ বাবে খিমাৰ (আৰবী: خِمار) শব্দটো ব্যৱহাৰ কৰা হৈছে।

ওৰণি এখন কিমান প্ৰয়োজনীয় সেই সম্পৰ্কে সকলোৱে ভিন্ন মত পোষণ কৰে। কিছুমান আইনী ব্যৱস্থাই হিজাবক মুখ আৰু হাতৰ বাহিৰে সকলো ঢাকি ৰখাৰ আদেশ হিচাপে, আনহাতে আন কিছুমানে মুখ আৰু হাতকে ধৰি গোটেই শৰীৰটো ঢাকি ৰখাৰ আদেশ হিচাপে গ্ৰহণ কৰে। কোৰানৰ পিছত বিকশিত হোৱা হাদীছ আৰু ফিকহৰ গ্ৰন্থসমূহত এই নিৰ্দেশনাসমূহ পোৱা যায়। কিছুমানে বিশ্বাস কৰে যে এই নীতিবোৰ কোৰানত হিজাবক উল্লেখ কৰা আয়াতসমূহৰ পৰা উদ্ভৱ হৈছে আৰু আন কিছুমানৰ মতে কোৰানত মহিলাসকলে বাধ্যতামূলকভাবে হিজাব পিন্ধিব লাগিব বুলি কোনো নিৰ্দেশ দিয়া হোৱা নাই। কিছুমান সংস্কাৰবাদী গোটে ইছলামত ওৰণি লোৱাৰ বিষয়টোক অতীতৰ চৰ্ত অনুসৰি দিয়া পৰামৰ্শ আৰু ইয়াক প্ৰয়োজনীয়তা বুলি ভবাটো ইছলামিক মতাদৰ্শৰ ওপৰত জাপি দিয়া হৈছে বুলি গণ্য কৰে।

স্থানীয় আইন আৰু ৰীতি-নীতি অনুসৰি সমগ্ৰ বিশ্বতে ভিন ভিন ধৰণৰ ইছলামিক পৰ্দা প্ৰথা পোৱা যায়। বৰ্তমান ইৰাণ আৰু আফগানিস্তানত তালিবান চৰকাৰে মহিলাসকলে হিজাব পিন্ধা বাধ্যতামূলক কৰিছে। ২০১৮ চনৰ পৰা চৌদি আৰৱৰ আইনমতে হিজাব পিন্ধাৰ কোনো প্ৰয়োজন নাই। ইউৰোপ আৰু মুছলমান বিশ্বৰ আন বহু দেশত ৰাজহুৱাভাৱে বা কিছুমান বিশেষ স্থানত কিছুমান বা সকলো ধৰণৰ হিজাব নিষিদ্ধ কৰি আইন প্ৰণয়ন কৰা হৈছে। আজিও বিশ্বৰ বিভিন্ন প্ৰান্তৰ মহিলাসকলৰ ওপৰত হিজাব পৰিধান কৰা বা নকৰাৰ ক্ষেত্ৰত বেচৰকাৰী হেঁচা প্ৰয়োগ কৰা দেখা যায়।

## তথ্য সংগ্ৰহ

শ্ৰেণী:বস্ত্ৰ
মূৰিঘণ্ট

**মূৰিঘণ্ট** বা **মাছৰ মূৰৰ তৰকাৰী** ( মালয় আৰু ইণ্ডোনেছিয়ান : কাৰি কেপালা ইকান) ইণ্ডোনেছিয়ান  মালয়েছিয়ান আৰু ছিংগাপুৰৰ খাদ্যৰ ভাৰতীয় আৰু চীনা মূলৰ মিশ্ৰিত সংস্কৰণ। ইয়াত ৰেড স্নেপাৰ মাছৰ মূৰটো কেৰালা ষ্টাইলৰ তৰকাৰীত ভেন্দি আৰু বেঙেনাৰ দৰে বিভিন্ন শাক-পাচলিৰ সৈতে জোল কৰা হয়। সাধাৰণতে ইয়াক ভাত বা ৰুটিৰ সৈতে, বা ভাগ কৰা খাদ্য হিচাপে পৰিবেশন কৰা হয়। এই ব্যঞ্জনবিধ ভাৰতত মগু দাইল, আলু বা ফুলকবিৰ সৈতে ৰন্ধা হয়। ভাৰতৰ অসম আৰু পশ্চিমবংগত ই এক জনপ্ৰিয় খাদ্য। বাংলাদেশতো মূৰিঘণ্ট প্ৰচলিত।
## বিৱৰণ
বিশ্বাস কৰা হয় যে ভাৰতৰ কেৰালাৰ চেফ এম জে গোমেজে ছিংগাপুৰৰ খাৱৰীয়াৰ মাজলৈ দক্ষিণ ভাৰতীয় খাদ্য আনিবলৈ এই খাদ্য নিৰ্বাচন কৰিছিল আৰু তেতিয়াই মাছৰ মূৰৰ তৰকাৰী আৱিষ্কাৰ হৈছিল। যদিও ভাৰতত মাছৰ মূৰটো বহুলভাৱে পৰিবেশন কৰা হোৱা নাছিল, চীনৰ গ্ৰাহকে ইয়াক বিশেষ সুস্বাদু খাদ্য বুলি গণ্য কৰিছিল, গতিকে ইয়াৰ পৰিৱৰ্তে মাছখিনি তৰকাৰীত ৰান্ধি লোৱাৰ ধাৰণাটো এম জেৰ আহিছিল। ১৯৪৯ চনত গোমেজে মুকলি কৰা ৰেষ্টুৰেণ্টখনত প্ৰথমবাৰৰ বাবে এই খাদ্য বিক্ৰী কৰা হৈছিল।

আজি ভাৰতীয়, মালয়, চীনা, আৰু পেৰানাকান ৰেষ্টুৰেণ্টত এই খাদ্যৰ বিভিন্ন সংস্কৰণ পৰিবেশন কৰা হয়। মাছৰ মূৰৰ তৰকাৰী ছিংগাপুৰবাসী আৰু পৰ্যটকৰ মাজত একেদৰেই জনপ্ৰিয় খাদ্য হৈ পৰিছে। ১০ ডলাৰৰ পৰা ২০ ডলাৰৰ ভিতৰত খৰচ হোৱা ইয়াক সাধাৰণতে সস্তা বুলি গণ্য কৰা নহয়। 'এইটো সাধাৰণতে মাটিৰ পাত্ৰত পৰিবেশন কৰা হয়।

## প্ৰস্তুতি
তেতেলীৰ ৰস প্ৰায়ে গ্ৰেভিত মিহলাই খাদ্যৰ টেঙা-মিঠা সোৱাদ দিয়া হয়। এই মাছৰ মূৰৰ তৰকাৰীত পাতল, কমলা ৰঙৰ গ্ৰেভিও থাকে।

এই খাদ্যত নাৰিকল গাখীৰো দিব পাৰি।

ভাৰতত প্ৰায়ে শুকানকৈ ভাজি লোৱা মগু দাইল মূৰিঘণ্ট ৰান্ধিবলৈ ব্যৱহাৰ কৰা হয়।

## অসম
অসমত এই ব্যঞ্জনবিধ মূৰিঘণ্ট নামেৰে জনা যায়। সাধাৰণতে ইয়াক ধোৱা মগু অৰ্থাৎ বাকলি গুচোৱা মগু দাইলৰ সৈতে ৰন্ধা হয়। এই প্ৰণালীত মাছৰ মূৰ সোণালী মুগা ৰঙৰ হোৱাকৈ ভাজি নিলগাই ৰখা হয়। মগু দাইলখিনিও কেৰাহীত শুকানকৈ অলপ ভাজি নিলগাই ৰখা হয়
 এতিয়া কেৰাহীত আদা, নহৰু, পিয়াজ, মছলা, বিলাহী, নিমখ, হালধি আদি দি ভজা হয়। ইয়াত মগু দাইলখিনিও যোগ কৰা হয়। এতিয়া মিশ্ৰণটোত পানী দি উতলিবলৈ দিয়া হয়। ভালদৰে উতল আহিলে ভাজি থোৱা মাছৰ মূৰখিনি দি নিসিজালৈকে ৰন্ধা হয়। শেষত ইয়াত ধনিয়া দি গাৰ্ণিছ কৰা হয়। এই ব্যঞ্জন অসমত ভাতৰ সৈতে পৰিবেশন কৰা হয়।

## বংগ
বাঙালীসকলে এই ব্যঞ্জনবিধক মুড়ি ঘোঁটো বা মূৰিঘণ্ট বুলি কয়। ইয়াক মাছৰ মূৰৰ সৈতে দাইল, আলু বা ফুলকবি দি ৰন্ধা হয়। মূৰিঘণ্ট বাংলা খাদ্যৰ অন্যতম প্ৰধান ব্যঞ্জন।  ইয়াক ভাত আৰু মাছৰ মূৰৰ (বেছিভাগ ক্ষেত্ৰত ৰৌ মাছ/ ৰুই মাছ বা কাটলা মাছ) সৈতে ৰন্ধা হয়।  মূৰিৰ অৰ্থ হ’ ল মূৰ। ঘন্ট এবিধ ছাইড-ডিশ্ব।  নিৰামিষ বা ভেজ ঘণ্টৰ লগতে আমিষ বা নন-ভেজ ঘণ্ট দুয়োটা জনপ্ৰিয়। প্ৰায়ভাগ ক্ষেত্ৰতে ইয়াক ভাতৰ সৈতে পৰিবেশন কৰা হয়।

## তথ্য সংগ্ৰহ